17/06/2013 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Resolución de inscrición e publicación do Acordo regulador das condicións de traballo do persoal funcionario do Concello de Culleredo

Visto o expediente do Acordo regulador das condicións de traballo do persoal funcionario do concello de Culleredo, (Código 15100022132011 ), que foi aprobado pola Mesa Xeral de Negociación o día 21.03.2013, e ratificado polo Pleno municipal o 25.04.2013, de acordo co establecido no Real decreto 713/2010, do 28 de maio, sobre rexistro e depósito de convenios e acordos colectivos de traballo e na Orde de 29 de outubro de 2010 pola que se crea o Rexistro deConvenios e Acordos Colectivos de Traballo da Comunidade Autónoma de Galicia, e en aplicación do disposto polo artigo 38 da Ley 7/2007, de 12 de abril, do Estatuto Básico do Empregado Público ESTA XEFATURA DE TRABALLO E BENESTAR RESOLVE: 1.º.–Ordenar a súa inscripción no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da Provincia da Coruña A Coruña, 3 de xuño de 2013. Xefa Territorial, MARIA PILAR CARIDAD ALONSO Os representantes sindicais de UXT, por unha parte, e a Corporación municipal, pola outra, subscriben este acordo, denominado “Acordo negociado regulador das condicións de traballo do persoal funcionario do Concello de Culleredo”. As normas contidas neste acordo e nos seus anexos, serán de aplicación ao persoal funcionario do Concello de Culleredo, definido segundo a lexislación vixente ao respecto, e coas peculiaridades que de forma expresa queden reflectidas no mesmo. O ámbito funcional deste acordo esténdese a toda a actividade propia do Concello de Culleredo. O ámbito territorial deste acordo esténdese ao Concello de Culleredo. O presente acordo surtirá efectos entre as partes dende a súa sinatura, con independencia da súa eficacia fronte a terceiros que se producirá coa publicación no Boletín oficial da provincia, e permanecerá vixente ata o 31 de decembro de 2015. O acordo entenderase prorrogado anualmente de forma automática, se non hai denuncia. As propostas de denuncia e revisión comunicaranse por escrito á outra parte cunha anticipación dun mes con respecto ao remate da vixencia do acordo. En caso de denuncia, o presente acordo seguirá en vigor en todos os seus artigos, en tanto non se asine un novo.1. As normas estatais e autonómicas que resulten de aplicación aos empregados públicos do Concello, e melloren o establecido neste acordo, entenderanse de aplicación inmediata. Todo isto sen prexuízo de que tal circunstancia poida ser causa suficiente para a revisión do acordo.2. Os conflitos que se orixinen entre dúas ou máis normas, tanto legais como pactadas, que deberán respectar en todo caso os mínimos de dereito necesario, resolveranse mediante a aplicación da máis favorable para o persoal traballador, considerándoas no seu conxunto e en cómputo anual respecto aos conceptos cuantificables.1. A comisión paritaria de interpretación, vixilancia e estudo é o órgano responsable de velar pola aplicación e seguimento do acordo.2. A comisión paritaria estará composta por un membro de cada unha das centrais sindicais que tiveran subscrito o acordo negociado, e por un número de representantes da administración igual ao total das centrais sindicais. A comisión paritaria terá un presidente, que será un dos representantes da administración, e contará cun secretario, que será un técnico designado polo Concello e que actuará con voz pero sen voto.3. Os acordos da comisión paritaria requirirán a maioría de cada unha das partes. A maioría social determinarase en proporción ao número de membros de cada central sindical na mesa xeral de negociación do acordo. Os acordos adoptados son de carácter obrigatorio e vinculante para cada unha das partes.4. A comisión paritaria terá as seguintes funcións: - A interpretación do seu articulado e a súa aplicación ás circunstancias non previstas. - A vixilancia do cumprimento do acordo, e a denuncia, no seu caso, dos incumprimentos. - O estudo, proposta e, cando proceda, resolución daquelas cuestións ou reclamacións que sexan presentadas ambas partes ou por calquera empregado incluído no ámbito persoal do acordo.5. A comisión paritaria constituirase no prazo de quince días dende a publicación do acordo no Boletín oficial da provincia. A comisión reunirase con carácter ordinario nos meses de marzo e setembro. A comisión reunirase con carácter extraordinario nun prazo non superior a cinco días, dende a solicitude de polo menos o 50 % dos seus compoñentes. Para que as sesión se poidan celebrar validamente será precisa a asistencia de, polo menos, dous representantes da administración e dous representantes das centrais sindicais, así como do secretario. As condicións que se pactan forman un todo orgánico e indivisible e, para efectos da súa aplicación práctica, serán consideradas de xeito global e conxunto en cómputo anual. Conforme á lexislación vixente, a organización do traballo é facultade exclusiva da Corporación municipal a través dos seus órganos de goberno e a súa aplicación práctica corresponde aos titulares das xefaturas das distintas unidades administrativas, sen prexuízo dos dereitos e facultades de audiencia e información recoñecidas ao persoal ao servizo das administracións públicas na lexislación vixente. Respectaranse en todo caso os acordos que para o efecto se adopten neste acordo.1. Os traballadores do Concello de Culleredo teñen o dereito e o deber de desenvolver a súa actividade laboral e profesional en idioma galego, como lingua propia de Galicia e da súa administración local, e polo tanto a acceder á formación lingüística precisa para un adecuado desempeño do seu posto de traballo.2. En todo o relacionado co uso do galego no Concello será de aplicación o estipulado na normativa vixente en materia de normalización lingüística.3. O Concello de Culleredo proporcionará os instrumentos axeitados para propiciar un coñecemento adecuado da lingua galega. Os traballadores do Concello de Culleredo teñen o dereito e o deber de asistir a cursos de aprendizaxe, perfeccionamento e especialización do idioma galego precisos para un adecuado desempeño do seu posto de traballo. O Concello adaptará paulatinamente os seus procedementos aos avances técnicos, na procura dun mellor servizo aos cidadáns. Os empregados públicos comprométense a adaptarse aos novos procedementos, previa a formación correspondente, e a obtención e utilización dos medios persoais de identificación necesarios (DNI-e, certificados dixitais, etc.) 1. De conformidade co disposto na Lei 7/2007 de 12 de abril, do Estatuto básico do empregado público, o órgano de representación específico do persoal funcionario do Concello de Culleredo é a Xunta de persoal.2. Sen prexuízo da capacidade de representación que asiste á Xunta de persoal, en defensa dos intereses do colectivo, recoñécese tamén esta capacidade e, de acordo co establecido na lexislación vixente, aos sindicatos, seccións sindicais e, en xeral, organizacións legalmente establecidas e creadas para a defensa dos intereses dos traballadores, que poderán, a través dos seus órganos acreditados ante o Concello, realizar todo tipo de acción sindical das que se prevén nas normas correspondentes. A Xunta de Persoal terá as seguintes competencias: a) Recibir información sobre a política de persoal da entidade local, así como sobre os datos referentes á evolución das retribucións, evolución probable do emprego no ámbito correspondente e programa de mellora do rendemento. b) Emitir informe, a solicitude da administración, sobre as seguintes materias: traslado total ou parcial das instalacións; plans de formación de persoal; implantación ou revisión de sistemas de organización e método de traballo. c) Ser informados de todas as sancións impostas por faltas moi graves. d) Ter coñecemento e ser oídos nas seguintes cuestións e materias: establecemento da xornada laboral e horario de traballo; réxime de permisos, vacacións e licenza; cantidades que perciba cada funcionario por complemento de produtividade. e) Coñecer, polo menos trimestralmente, as estatísticas sobre o índice de absentismo e as súas causas, os accidentes en acto de servizo e enfermidades profesionais e as súas consecuencias, os índices de sinestralidade, os estudos periódicos ou especiais do ambiente e as condicións de traballo, así como os mecanismos de prevención que se utilicen. f) Vixiar o cumprimento das normas vixentes en materias e condicións de traballo, prevención de riscos laborais, seguridade social e emprego, e exercer, de ser o caso, as accións legais oportunas ante os organismos competentes. g) Vixiar e controlar as condicións de seguridade e hixiene no desenvolvemento do traballo. h) Participar na xestión de obras sociais para o persoal establecidas na administración. i) Colaborar coa administración para conseguir o establecemento de cantas medidas procuren o mantemento e incremento da produtividade. j) Informar aos seus representados en todos os temas e cuestións a que se refire este artigo. k) Iniciar, como interesados, os correspondentes procedementos administrativos e exercitar as accións en vía administrativa ou xudicial en todo o relativo ao ámbito das súas funcións, para o que a Xunta de Persoal, colexialmente, por decisión maioritaria dos seus membros, está lexitimada.1. Os empregados públicos afiliados a centrais sindicais legal e validamente constituídas e recoñecidas poderán constituír seccións sindicais de conformidade co que se establece no presente acordo e coa lexislación vixente.2. Para a atribución das garantías, facultades, funcións e competencias que se recoñecen neste acordo, as seccións sindicais deberán acreditar de forma ou maneira fidedigna e indubidable que as centrais sindicais ás que pertencen: a) Posúen unha porcentaxe mínima do 10% dos delegados dos órganos de representación, de acordo co establecido na Lei 11/1985, de 2 de agosto, de liberdade sindical. b) Ou teñen a condición de central sindical maioritaria, de acordo co establecido na Lei 11/1985, de 2 de agosto, de liberdade sindical.3. As seccións sindicais terán, entre outras, as seguintes facultades, garantías, funcións e competencias: a) Representar e defender os intereses da central sindical á que pertencen e dos afiliados/as da mesma. b) Posuír e exercer a través dos correspondentes comités, delegados ou representantes sindicais, a representación legal para asuntos sociolaborais de todos e cada un dos seus afiliados, sen prexuízo doutras formas legais de representación que puidesen solicitar os mesmos. A atribución de representación ás seccións sindicais implica, entre outras facultades, a de realizar calquera clase de intervención, petición, reivindicación ou reclamación de carácter sociolaboral, por escrito ou mediante comparecencia, en nome e representación de calquera afiliado, sen prexuízo do exercicio individualizado das mesmas que puidesen realizar estes. c) Recibir a máis completa información en todos os asuntos de persoal do Concello, por conduto dos responsables de persoal. d) Recoller as diversas reivindicacións sociolaborais do persoal ao servizo do Concello e propoñelas ás autoridades ou órganos correspondentes. e) Ter información de todas as cuestións administrativas en materia de persoal que afecten ao Concello dispoñendo para tal fin os comités de sección, delegados ou representantes sindicais de libre acceso, consulta e reprodución gratuíta de toda a documentación relativa ás mencionadas cuestións, unha vez que se solicitaran, dentro dos límites de reserva. As xefaturas das dependencias ou servizos nos que conste documentación ou información relativa aos mencionados asuntos, estarán obrigadas a facilitar a mesma, permitindo a súa consulta ou reprodución gratuíta, sen prexuízo das garantías que se consideren oportunas para evitar o extravío dos documentos, así como das responsabilidades en que os solicitantes puidesen incorrer por incumprimento do deber de reserva profesional e sindical. f) Exhibir e difundir libremente, en horas e lugares de traballo, calquera tipo de información, prensa, propaganda e publicacións de carácter sindical e/ou de interese laboral, profesional, sociopolítico ou cultural. Para estes efectos, o Concello dispoñerá a colocación ao seu cargo de taboleiros de anuncios sindicais para a exposición e divulgación de calquera tipo de documentación mencionadas anteriormente en todos os centros de traballo pertencentes ao Concello, en lugares axeitados e visibles. O número, tamaño e distribución dos taboleiros será o axeitado ás dimensións e estruturas do centro, de maneira que se garanta a máis ampla publicidade e accesibilidade do que se expoña. g) Convocar e celebrar reunións e asembleas, tanto de afiliados como de todo ou parte do persoal, fóra da xornada laboral e, excepcionalmente, dentro dela, segundo a lexislación vixente, dentro ou fóra das dependencias do Concello, de conformidade cos requisitos establecidos respecto do exercicio do dereito de reunión neste capítulo. h) Presentar e negociar ante os órganos resolutivos correspondentes, cantos asuntos procedan en materia de condicións de traballo, seguridade e saúde laboral, réxime de asistencia, seguridade e previsión social, no que sexa competencia do Concello de conformidade coa regulación relativa aos dereitos de negociación e participación que se recollen na lei e neste acordo. i) Proporcionar asistencia e obter audiencia no suposto de seguirse procedementos disciplinarios a calquera dos seus afiliados, sen prexuízo do dereito individual de audiencia, regulado polo propio procedemento.1. Garantirase o dereito á libre sindicación e organización do persoal traballador, á folga -coas limitacións impostas pola lei- e á non discriminación, prexuízo e/ou imposición de sancións por razón de afiliación e exercicio dos dereitos sindicais.2. O dereito de reunión axustarase ao seguinte procedemento: a) As reunións no centro de traballo autorizaranse fóra das horas de traballo, salvo acordo entre a Corporación e a representación do persoal. Neste último caso, só poderán concederse autorizacións para reunións ata un máximo de trinta e seis horas anuais. Destas, dezaoito corresponderán ás seccións sindicais, e o resto á Xunta de Persoal. b) Cando as reunións teñan lugar dentro da xornada de traballo, a convocatoria deberá referirse á totalidade do colectivo do que se trate, salvo nas reunións das diferentes seccións sindicais. c) En calquera caso a celebración da reunión non prexudicara á prestación dos servizos e as persoas que convoquen a mesma serán responsables do seu normal desenvolvemento. d) O órgano competente deberá facilitar á sección sindical que formalmente o solicite, o emprego de medios e materiais de traballo precisos para a confección das publicacións mencionadas, sempre que se efectúe de forma racional e ponderada e non prexudique o normal funcionamento e a dotación material dos servizos.3. O Concello comprométese a facilitar á Xunta de Persoal os locais e medios axeitados para realizar as súas funcións, e a mantelos en condicións que fagan posible a súa utilización por este órgano para os fins que lle son propios.4. O Concello comprométese a facilitar local para a celebración de asembleas xerais fóra do horario normal de traballo e ata un máximo de 36 horas, de conformidade coa Lei 7/2007, de 12 abril, e con este acordo.1. Cada un dos membros da Xunta de persoal disporán dun crédito de horas mensuais retribuídas para o exercicio das súas funcións de representación, de acordo co número de funcionarios que exista en cada momento, e de acordo coa seguinte escala: Ata 100 traballadores: 15 horas. De 101 a 250 traballadores: 20 horas. De 251 a 500 traballadores: 30 horas. De 501 a 750 traballadores: 35 horas. De 751 traballadores en adiante: 40 horas.2. Non se considerarán computables como horas sindicais nin as de negociación nin aquelas que se utilicen para reunións con órganos da administración convocadas por iniciativa desta.3. Os membros da Xunta de persoal da mesma candidatura que así o manifesten, poderán proceder, despois da súa comunicación ao Servizo de persoal, á acumulación das horas sindicais.4. As seccións sindicais con representación no Concello poderán crear unha bolsa mensual de horas sindicais coas correspondentes aos seus delegados ou representantes e dispor da súa distribución entre os seus membros. A estes efectos, a comunicación da utilización de horas con cargo á bolsa mensual de cada sección sindical, farase mediante escrito coa conformidade do presidente da sección sindical ou membro da mesma en quen delegue.5. O uso das horas sindicais deberá ser comunicado con posterioridade ao Servizo de Persoal. Sempre que sexa posible, comunicaranse con carácter previo ao servizo onde está encadrado o empregado.1. Os membros da Xunta de Persoal dispoñerán, no exercicio da súa función representativa, das seguintes garantías e dereitos: a) O acceso e libre circulación polas dependencias da súa unidade electoral, sen que se entorpeza o normal funcionamento das correspondentes unidades administrativas, dentro dos horarios habituais de traballo e coa excepción das zonas que se reserven de conformidade co disposto na lexislación vixente. b) A distribución libre das publicacións que se refiran a cuestións profesionais e sindicais. c) A audiencia nos expedientes disciplinarios a que puideran ser sometidos os seus membros durante o tempo do seu mandato e durante o ano inmediatamente posterior, sen prexuízo da audiencia á persoa interesada regulada no procedemento sancionador. d) Non ser trasladados nin sancionados por causas relacionadas co exercicio do seu mandato representativo, nin durante a vixencia do mesmo, nin nos dous anos seguintes á súa extinción, exceptuando a extinción que teña lugar por revogación ou dimisión.2. Os membros da Xunta de Persoal non poderán ser discriminados na súa formación nin na súa promoción económica ou profesional por razón do desempeño da súa representación.3. Cada un dos membros da Xunta de Persoal, e a propia Xunta de Persoal como órgano colexiado, manterán sixilo profesional en todo o referente aos asuntos en que a administración sinale expresamente o carácter reservado, aínda despois de expirar o seu mandato. En todo caso, ningún documento reservado entregado pola administración poderá ser utilizado fóra do estrito ámbito da administración para fins distintos dos que motivaran a súa entrega. O Concello disporá dun Rexistro de órganos de representación do persoal. Serán obxecto de anotación neste rexistro a creación, modificación ou supresión de órganos de representación do persoal funcionario e laboral, a creación, modificación ou supresión de seccións sindicais, os membros de ditos órganos e delegados sindicais. Así mesmo, serán obxecto de anotación os créditos horarios e as súas cesións. Este rexistro axustarase á normativa vixente en materia de protección de datos de carácter persoal.1. Nos orzamentos municipais consignarase anualmente unha partida con destino á Xunta de Persoal para o período de duración deste acordo e, en tanto non se proceda á súa modificación, esta consignación será de 300 euros anuais.2. Como consecuencia do anterior, a Xunta de Persoal está obrigada a levar unha contabilidade exacta na que se recollan todos os ingresos e gastos debidamente xustificados. Para isto deberá nomear a un dos seus membros como tesoureiro. A contabilidade da Xunta de Persoal será pública.1. O calendario laboral será o que os organismos competentes das administracións central, autónoma e local, dentro das súas competencias, sinalen e afecten ao municipio de Culleredo.2. A distribución anual da xornada non poderá alterar o número de días de vacacións que estableza a normativa en vigor.3. Os días 24 e 31 de decembro e o chamado Sábado Santo, as oficinas municipais permanecerán pechadas ao público. Nos servizos onde non sexa posible o seu gozo, computaranse como festivo a descontar das horas anuais laborais, sen prexuízo da compensación que por traballar en festivo corresponda en cada caso de acordo co establecido no artigo 49 deste acordo.4. O calendario laboral incorporará dous días de permiso cando os días 24 e 31 de decembro coincidan en festivo, sábado ou día non laborable. Así mesmo, o calendario laboral incorporará cada ano natural, e como máximo, un día de permiso cando algunha festividade laboral de ámbito estatal, de carácter retribuído, non recuperable e non substituíble pola Comunidade Autónoma, coincida con sábado en dito ano.5. As peculiaridades do calendario laboral e da xornada de traballo da Policía Local recóllense nun anexo deste acordo.1. A xornada xeral de traballo será de 37,5 horas semanais de traballo efectivo de promedio en cómputo anual, equivalente a 1.664 horas anuais.2. Durante a xornada de traballo poderase facer unha pausa, durante un período de 30 minutos, que se computará como traballo efectivo. Esta interrupción non poderá afectar á prestación dos servizos.3. O persoal funcionario poderá solicitar voluntariamente a redución da súa xornada diaria, coa correspondente redución proporcional de retribucións. A redución será como mínimo dunha hora e como máximo de dúas horas e trinta minutos diarios. A concesión da redución de xornada por interese particular estará sempre subordinada ás necesidades do servizo, e terá, unha duración mínima dun mes e máxima dun ano, renovable a petición da persoa interesada cunha antelación mínima dun mes á data de finalización. Non se poderá conceder unha nova redución de xornada a un empregado municipal, ata transcorridos seis meses dende a finalización da anterior. A concesión da redución de xornada por interese particular queda automaticamente sen efecto en caso de cambio de posto.4. Nas comisións de servizo por desempeño de cometidos especiais fóra do termo municipal de duración superior a un día, considerase que o empregado realiza unha xornada normal de sete horas e trinta minutos diarios.5. Non obstante o anterior, naqueles casos debidamente motivados de comisións de servizos que impliquen unha dedicación especial, como a esixida en excursións con grupos de persoas que necesiten especial atención (persoas maiores, nenos pequenos, persoas discapacitadas), considerase que o empregado realiza unha xornada de traballo superior á xornada normal, polo que terán dereito a un día e medio de compensación por día de comisión de servizo.1. Os horarios acomodaranse ás necesidades do servizo, respondendo ao criterio de facilitar a atención aos cidadáns. O establecemento dos horarios negociarase cos representantes do persoal.2. Con carácter xeral, os horarios constarán dunha parte fixa (horario fixo), dunha parte non presencial (horario non presencial) e dunha parte flexible (horario flexible). 3. O horario fixo é o período de tempo no que o empregado debe permanecer obrigatoriamente no lugar de traballo. O horario fixo de presenza pode ser normal ou especial. Horario fixo de presenza normal é o establecido con carácter xeral segundo o tipo de xornada, cunha duración de 25 horas semanais. Horario fixo de presenza especial é o establecido naqueles postos que polas súas características non podan adaptarse ao horario fixo de presenza normal.4. O horario non presencial é o período de tempo de ata 2,5 horas á semana, no que o empregado pode desempeñar as súas funcións sen necesidade de presencia física no seu posto de traballo. O horario non presencial semanal de cada empregado establecerase dentro dos límites establecidos para o horario flexible, por resolución da alcaldía ou concellería delegada de persoal, a proposta do servizo correspondente. O establecemento dun compoñente non presencial (horario non presencial) implicará a utilización dos elementos materiais persoais do empregado, que permitan a realización dos cometidos encomendados en cada momento, e a comunicación co centro de traballo.5. O horario flexible é o período de tempo no que o empregado debe completar a xornada semanal establecida (diferencia entre a xornada xeral establecida e o horario fixo máis o horario non presencial, no seu caso). O horario flexible pode ser realizado entre as 07:30 e as 19:00 horas, de luns a venres, e as 08:00 e as 14:00, os sábados. A suma das franxas do horario fixo e do horario flexible presencial non poderá ser inferior a 35 horas á semana. En casos extraordinarios e debidamente motivados, poderase modificar, a solicitude do servizo correspondente, a franxa no que pode ser realizado o horario flexible.6. Cando un empregado sexa requirido para realizar un traballo fora do seu horario fixo de presenza, o tempo traballado terá esta consideración, e poderá ser compensado cun período de igual duración do horario fixo de presenza inicialmente establecido. Mediante escrito asignado polo Xefe de servizo e Concelleiro responsable, comunicarase esta circunstancia ao Servizo de persoal.7. Cando por causas sobrevidas e suficientemente motivadas, non fora posible realizar a xornada semanal establecida, poderase completar a xornada nas catro semanas seguintes. Mediante escrito asignado polo Xefe de servizo e Concelleiro responsable, comunicarase esta circunstancia ao Servizo de persoal.8. Na Relación de postos de traballo poderán especificarse aqueles postos de traballo nos que por requirirse diferentes niveis de dedicación ao longo do ano, o cumprimento da xornada anual poderá facerse cunha distribución temporal distinta á semanal.9. Naqueles servizos e dependencias que cambien de forma estacional ou temporal o horario de prestación de servizos, poderá acordarse por resolución da alcaldía ou concellería delegada e a proposta do servizo correspondente, a realización por parte dos empregados que se determinen, dunha xornada distinta á establecida na RPT, durante un período non superior a un mes natural ao ano, sempre que a xornada efectuada temporalmente teña igual ou menor número de puntos a efectos de valoración do complemento específico, e sen que isto supoña repercusión na retribución do factor xornada do complemento específico.10. Os empregados con fillos/as ou acollidos/as menores de doce anos, ou con familiares conviventes que, por enfermidade ou por avanzada idade, necesiten a asistencia doutras persoas, poderán solicitar achegando documentación do feito causante, e concederáselles se as necesidades do servizo o permitisen, o adianto ou atraso de ata 1 hora, do horario fixo de presenza.11. Os empregados que teñan fillos con discapacidade terán 2 horas de flexibilidade horaria diaria a fin de conciliar os horarios dos centros de educación especial e outros centros onde o fillo reciba atención, cos horarios dos propios postos de traballo.12. Cando por circunstancias de carácter persoal debidamente motivadas e non reguladas como permisos ou licenzas no presente convenio, o empregado deba ausentarse do posto de traballo durante a franxa de horario fixo de presenza, poderá compensar as horas da ausencia na franxa de horario flexible da mesma semana ou da seguinte. A compensación será comunicada, coa conformidade do xefe de servizo, ao servizo de persoal. Establécense os seguintes tipos de xornadas: a) Xornada de mañá. O horario fixo de presenza normal será de 09:00 a 14:00 horas, de luns a venres. b) Xornada de mañá completada con sábados. Implica que a xornada de mañá establecida, deberá completarse con traballo en sábados, na frecuencia e horario que se estableza en cada caso, traballo que terá a consideración de horario fixo de presenza. c) Xornada de mañá completada con tardes. Implica o traballo dun máximo de 2 tardes á semana, no horario e frecuencia que se estableza en cada caso, traballo que terá a consideración de horario fixo de presenza. d) Xornada de mañá completada con fins de semana. Implica que a xornada de mañá establecida, deberá completarse con traballo en fins de semana, na frecuencia e horario que se estableza en cada caso, traballo que terá a consideración de horario fixo de presenza. e) Xornada de tarde. O horario fixo de presenza normal será de 16:00 a 21:00 horas, de luns a venres. f) Xornada de tarde completada con fins de semana. Implica que a xornada de tarde establecida, deberá completarse con traballo en fins de semana, na frecuencia e horario que se estableza en cada caso, traballo que terá a consideración de horario fixo de presenza. g) Xornada partida. O horario fixo de presenza normal será de 10:00 a 13:00 horas, e de 16:00 a 18:00 horas, de luns a venres. h) Xornada de fin de semana. O horario fixo de presenza normal será de 09:00 a 14:00 horas, e de 16:00 a 19:00 horas, de venres a domingo. i) Xornada de quendas mañá-tarde: xornada na que se alternan períodos de traballo con xornada de mañá e períodos de traballo con xornada de tarde, de luns a domingo, coa secuencia que se estableza en cada caso. j) Xornada de quendas mañá-tarde-noite: xornada na que se alternan períodos de traballo de mañá-tarde e noite, de luns a domingo, coa secuencia que se estableza en cada caso. k) Xornada lectiva. Xornada de traballo do persoal docente de acordo co regulado no anexo “Profesores conservatorio música” do convenio colectivo.1. Os empregados municipais teñen a obriga de rexistrar a entrada e saída do centro de traballo, mediante o sistema de recoñecemento de huella establecido ao efecto.2. Debe rexistrarse así mesmo as saídas e entradas do centro de traballo para o desfrute de calquera dos permisos recollidos neste acordo.3. Non é necesario rexistrar as saídas-entradas debidas a motivos de traballo.4. Calquera incidencia que impida o rexistro da entrada e saída do centro de traballo, deberá ser comunicada ao Servizo de persoal no modelo establecido ao efecto, no prazo máximo dunha semana.1. As ausencias e faltas de puntualidade e permanencia do persoal requirirán o aviso inmediato ao responsable da unidade correspondente, así como a súa ulterior xustificación acreditativa, que será notificada ao Servizo de persoal.2. O resto das ausencias deberán solicitarse e xustificarse de acordo co estipulado no capitulo de vacacións, permisos e licenzas.3. As ausencias non xustificadas darán lugar, previo requirimento ao interesado para que aporte a xustificación correspondente no prazo de 5 días hábiles, á súa consideración como días de permiso por asuntos propios, e cando estes estiveran agotados, á dedución proporcional das súas retribucións.1. Os empregados municipais terán dereito a gozar, durante cada ano natural, dunhas vacacións retribuídas de vinte e dous días hábiles, ou os días que correspondan proporcionalmente se o tempo de servizo durante o ano foi menor.2. Aos efectos do previsto neste artigo, os sábados non serán considerados días hábiles, sen prexuízo das adaptacións que se establezan para os horarios especiais.3. As vacacións gozaranse dentro do ano natural e ata o 15 de xaneiro do ano seguinte. Poderá sobrepasarse o límite sinalado cando non fora posible desfrutar do período vacacional ou tivera que suspenderse o mesmo, por causa dunha incapacidade temporal derivada de continxencias comúns ou profesionais, ou dos permisos derivados de parto, adopción ou acollemento, paternidade ou por razón de violencia de xénero. Neste caso as vacacións terán que desfrutarse de forma ininterrompida a partir do día seguinte á da situación de alta ou finalización do permiso, dentro do ano natural seguinte.4. En caso de prorrata dos dias de vacacións por non terse traballado todo o ano, a cantidade resultante redondearase ao número enteiro inferior no caso de que o primeiro decimal sexa inferior a 5 e ao número enteiro superior no caso de que o primeiro decimal sexa igual ou superior a 5.5. As peculiaridades das vacacións da Policía Local recóllense nun anexo deste acordo.1. O servizo de Persoal solicitará dos distintos servizos municipais as propostas para a elaboración do calendario anual de vacacións, que deben ser remitidas antes do 31 de marzo de cada ano. As propostas deberán ser asinadas polo xefe de servizo e concelleiro responsable, asumindo a xefatura a responsabilidade na prestación satisfactoria dos servizos.2. Os empregados deben solicitar o número total de vacacións que lles correspondan, sen perxuízo da súa modificación posterior.3. Por resolución aprobarase o cadro de vacacións de cada servizo, tendo en conta as necesidades dos servizos e de acordo coas propostas presentadas.4. As solicitudes de vacacións que deban realizarse de forma individual fora da proposta conxunta do servizo, ou as modificacións das vacacións aprobadas no calendario anual, deben ser asinadas polo xefe de servizo e concelleiro responsable, asumindo a xefatura a responsabilidade na prestación satisfactoria dos servizos.5. Recoñécese o dereito á elección do período de vacacións a favor das mulleres xestantes e a preferencia de elección de mulleres e homes con fillas ou fillos menores de doce anos ou persoas maiores dependentes ao seu coidado directo. Para estes efectos, a dependencia ten que estar recoñecida pola Xunta de Galicia ou informe médico.6. No caso de que se produza colisión de intereses na solicitude de vacacións, estas estableceranse de maneira rotativa, seguindo estritos criterios de antigüidade dentro de cada categoría profesional e/ou funcional.1. Os empregados públicos terán os seguintes permisos: Por falecemento, accidente ou enfermidade grave dun familiar dentro do primeiro grao de consanguinidade ou afinidade, tres días hábiles cando o suceso se produza na mesma localidade, e cinco días hábiles cando sexa en distinta localidade. Por falecemento, accidente ou enfermidade grave dun familiar dentro do segundo grao de consanguinidade ou afinidade, dous días hábiles cando o suceso se produza na mesma localidade, e catro días hábiles cando sexa en distinta localidade. Considerase como enfermidade grave a hospitalización por máis dun día, ou intervención cirúrxica sen hospitalización que requira repouso domiciliario cando así o determine o xustificante médico. No caso de falecemento, os días de permiso serán consecutivos e contados a partir do día do suceso ou do día inmediatamente posterior. No caso de accidente ou enfermidade grave dun familiar, os días de permiso poderán collerse de forma descontinua, sempre e cando persista o feito causante e ata o máximo de días establecido. Se durante o desfrute do permiso por accidente ou enfermidade grave do familiar, sobrevén o falecemento deste, suspenderase o permiso que se viña desfrutando e iniciarase o cómputo dun novo permiso. A documentación que xustifica o feito causante do permiso é a seguinte: - Falecemento: documentación que acredite suficientemente o feito: certificado defunción, certificado rexistro civil, etc. Exceptúase da xustificación na forma sinalada, o falecemento dun familiar dentro do primeiro grao de consanguinidade. - Accidente ou enfermidade grave ou moi grave do familiar: xustificante médico onde se cualifique a gravidade da enfermidade. - Hospitalización: documento acreditativo do centro hospitalario, ou declaración do facultativo responsable, no caso de hospitalización a domicilio. - Grao de parentesco: libro ou libros de familia, certificación do rexistro civil, xustificante de inscrición en calquera rexistro público que o acredite. Nos supostos de accidente ou enfermidade moi grave do ou da cónxuxe, parella en análoga relación de afectividade, familiares en primeiro grao, persoas acollidas ou familiares que convivan na mesma casa, e para atender ao seu coidado, o empregado terá dereito a un permiso retribuído cunha duración máxima de trinta días naturais. Cada accidente ou enfermidade xerará un único permiso, que, dentro da duración máxima de trinta días, poderase utilizar de maneira separada ou acumulada. A documentación que xustifica o feito causante do permiso é a seguinte: - Accidente ou enfermidade moi grave do familiar: xustificante médico onde se cualifique a enfermidade como moi grave durante os días do permiso retribuído. - Grao de parentesco: libro ou libros de familia, certificación do rexistro civil, xustificante de inscrición en calquera rexistro público que o acredite. Por ser preciso atender o coidado dun familiar de primeiro grao, o empregado terá dereito a solicitar unha redución de ata o 50% da xornada laboral, con carácter retribuído, por razóns de enfermidade moi grave e polo prazo máximo dun mes. Si houbera máis dun titular deste dereito polo mesmo feito causante, o tempo de desfrute desta redución poderase prorratear entre os mesmos, respectando en todo caso, o prazo máximo dun mes. A documentación xustificativa será a seguinte: documentación acreditativa do parentesco (libro de familia, certificado rexistro civil) e xustificante médico onde se cualifique a gravidade da enfermidade. Por traslado de domicilio, un día. O permiso entenderase referido aos días en que se produza o efectivo traslado de domicilio. Xustificarase con calquera documento que acredite o cambio efectivo de domicilio: certificado de empadroamento no novo domicilio, factura de mudanza, contrato). Para realizar funcións sindicais ou de representación do persoal, nos termos que se determina no capítulo 2 deste convenio. Para concorrer a exames finais e demais probas definitivas de aptitude, durante os días da súa celebración. Enténdese que a concorrencia a exames finais e demais probas definitivas de aptitude implica unha determinadas condicións previas, polo que o permiso concederase dende o comezo do día da súa celebración, incluído no seu caso o servizo nocturno, ata a finalización do mencionado exame ou proba. Enténdese por “exames finais ou outras probas definitivas de aptitude” aquelas que teñan carácter final ou parcial liberatorio dunha parte do programa establecido para a obtención dun título académico ou profesional, así como as probas selectivas no ámbito do emprego público. Non están incluídos exames ou probas de aptitude doutro carácter, como os que se realicen para obter permisos de condución de vehículos ou similares. Acreditarase con documento acreditativo da asistencia ao exame ou proba, no que conste lugar, data e centro de realización. As empregadas embarazadas terán dereito a ausentarse do traballo para a realización de exames prenatais e técnicas de preparación ao parto polo tempo necesario para a súa práctica e previa xustificación da necesidade da súa realización dentro da xornada de traballo. Acreditarase con documento xustificativo da asistencia. O empregado terá dereito a un permiso retribuído para tratamentos de fecundación asistida polo tempo necesario para a súa práctica, con aviso previo e xustificación da necesidade de realización dentro da xornada de traballo. Se fose necesario o desprazamento, o permiso será de dous días. Acreditarase con documento xustificativo da asistencia. Para acompañar ao seu cónxuxe ou parella en análoga relación de afectividade a tratamentos de fecundación asistida, a exames prenatais e a técnicas de preparación ao parto, o empregado terá dereito a un permiso retribuído en idénticos termos e condicións de exercicio cos previstos para estes permisos. Por lactancia dun fillo menor de doce meses terá dereito a unha hora de ausencia do traballo que poderá dividir en dúas fraccións. Este dereito poderá substituírse por unha redución da xornada normal en media hora ao inicio e ao final da xornada ou, nunha hora ao inicio ou ao final da xornada, coa mesma finalidade. Este dereito poderá ser exercido indistintamente por un ou outro dos proxenitores, no caso de que ambos traballen. Igualmente a empregada poderá solicitar a substitución do tempo de lactancia por un permiso retribuído que acumule en xornadas completas o tempo correspondente. Este permiso incrementarase proporcionalmente nos casos de parto múltiple. No caso de que o desfrute deste permiso sexa por acumulación en xornadas completas, a empregada desfrutará de vinte días hábiles ininterrompidos de permiso, que poderán unirse aos de permiso por maternidade. A aplicación do permiso de lactancia dos traballadores a tempo parcial é idéntica á dos traballadores con xornada completa. O permiso por lactancia acreditase co parte de baixa maternal ou con calquera outro documento (libro familia, inscrición no rexistro civil) que acredite o nacemento do fillo, e cunha declaración no que baixo a súa responsabilidade o empregado declara que o outro proxenitor non goza a súa vez do citado permiso. Por nacemento de fillos prematuros ou que por calquera outra causa deban permanecer hospitalizados a continuación do parto, a empregada ou o empregado terá dereito a ausentarse do traballo durante un máximo de dúas horas diarias percibindo as retribucións íntegras. Así mesmo, terán dereito a reducir a súa xornada de traballo ata un máximo de dúas horas, coa diminución proporcional das súas retribucións. Acreditarase con documentación acreditativa do nacemento do fillo (partida nacemento, inscrición no rexistro) e da necesidade de hospitalización a continuación do parto. Por razóns de garda legal, cando o empregado teña o coidado directo dalgún menor de doce anos, de persoa maior que requira especial dedicación, ou dunha persoa con discapacidade que non desempeñe actividade retribuída, terá dereito á redución da súa xornada de traballo, coa diminución das súas retribucións que corresponda. Terá o mesmo dereito o empregado que precise encargarse do coidado directo dun familiar, ata o segundo grao de consanguinidade ou afinidade, que por razóns de idade, accidente ou enfermidade non poda valerse por si mesmo e que non desempeñe actividade retribuída. Acreditarase con documento legal acreditativo da garda legal, así como, no seu caso, da idade, discapacidade ou especial dedicación que requira a persoa en cuestión. Polo tempo indispensable para o cumprimento dun deber inescusable de carácter público ou persoal e por deberes relacionados coa conciliación da vida familiar e laboral. Entendese como deber inescusable aquela obriga que incumbe a unha persoa cuxo incumprimento xeraría unha responsabilidade de índole civil, penal ou administrativa, entre eles os seguintes: comparecencia obrigatoria instada por órganos xudiciais, comisarías ou calquera outro organismo oficial; cumprimento de deberes cidadáns derivados dun proceso electoral; asistencia como membro ás sesións dun tribunal de selección ou provisión, con nomeamento da autoridade competente. Non se entende como deber inescusable aquela obriga que incumbe a unha persoa cuxo incumprimento non xera unha responsabilidade de índole civil, penal ou administrativa, entre eles os seguintes: asistencia a oficinas de notaría, despachos de avogados, oficinas de compra-venta. O deber inescusable debe ser personalismo, sen posibilidade de execución por medio de representante ou substituto. Considéranse deberes relacionados coa conciliación da vida familiar e laboral, o exercicio de actividades inescusables vinculadas directamente ao entorno familiar do titular do dereito, ente eles o seguinte: - Consulta médica: o empregado ten dereito a ausentarse do traballo para a realización de consultas médicas, polo tempo indispensable para a mesma. Acreditarase o obxecto do permiso coa seguinte documentación acreditativa: - Deber inescusable: citación do órgano convocante, ou documentación que acredite suficientemente a obriga. - Deberes relacionados coa conciliación da vida familiar e laboral (consulta médica): xustificante do centro sanitario. - Outros deberes relacionados coa conciliación da vida familiar e laboral: xustificante do feito causante, e no seu caso do parentesco e das circunstancias concretas que concorren no familiar. O empregado terá dereito a ausentarse para acompañar ás revisións médicas ás súas fillas e aos seus fillos e ás persoas maiores ao seu cargo polo tempo necesario, con aviso previo e xustificación da necesidade de realización dentro da xornada de traballo. Para estes efectos considéranse a cargo do persoal, as fillas e fillos menores de idade. Para estes efectos considéranse persoas maiores a cargo do persoal aos familiares de primeiro grao que, pola súa idade ou estado de saúde, non se poidan valer por si mesmos para acudir á consulta. Acreditarase coa seguinte documentación: - Acompañamento a fillas e fillos menores de idade: xustificante do centro sanitario, documentación xustificativa do parentesco e da idade do fillo menor. - Acompañamento a persoas maiores: xustificante do centro sanitario, documentación xustificativa do parentesco; declaración baixo a súa responsabilidade, de que a persoa maior está ao seu cargo, e que pola súa idade ou estado de saúde non pode valerse por si mesmo para acudir a consulta. Por asuntos particulares, tres días. A concesión deste permiso queda condicionada ás necesidades do servizo. A negación por necesidades do servizo, debe estar suficientemente motivada. Cando non sexa posible desfrutar do mencionado permiso antes de finalizar o mes de decembro, poderán concederse nos primeiros quince días do mes de xaneiro do ano seguinte. Os días de asuntos particulares poderán solicitarse por enteiro ou por horas. O desfrute de asuntos particulares por horas pode facerse dentro do horario fixo ou do horario flexible. Por matrimonio, quince días. O período de desfrute será ininterrompido e debe incluír o día de celebración do matrimonio. No caso de celebración de matrimonio cun mesmo cónxuxe en sede civil e relixiosa, separada no tempo, o permiso só se poderá desfrutar unha vez. Acreditarase o obxecto do permiso con certificación, libro de familia ou inscrición do rexistro civil, onde conste a celebración do matrimonio.1. En todo caso se concederán os seguintes permisos coas correspondentes condicións mínimas: Terá unha duración de dezaseis semanas ininterrompidas. Este permiso ampliarase en dúas semanas máis no suposto de discapacidade do fillo e, por cada fillo a partir do segundo, nos supostos de parto múltiple. O permiso distribuirase a opción da funcionaria sempre que seis semanas sexan inmediatamente posteriores ao parto. No caso de falecemento da nai, o outro proxenitor poderá facer uso da totalidade ou, no seu caso, da parte que reste de permiso. Non obstante o anterior, e sen prexuízo das seis semanas inmediatas posteriores ao parto de descanso obrigatorio para a nai, no caso de que ambos proxenitores traballen, a nai, ao iniciarse o período de descanso por maternidade, poderá optar por que o outro proxenitor desfrute dunha parte determinada e ininterrompida do período de descanso posterior ao parto, ben de forma simultánea ou sucesiva co da nai. O outro proxenitor poderá seguir desfrutando do permiso de maternidade inicialmente cedido, aínda que no momento previsto para a reincorporación da nai ao traballo esta se encontre en situación de incapacidade temporal. Nos casos de desfrute simultáneo de períodos de descanso, a suma dos mesmos non poderá exceder das dezaseis semanas ou das que correspondan en caso de discapacidade do fillo ou de parto múltiple. Nos casos de parto prematuro e naqueles en que, por calquera outra causa, o neonato deba permanecer hospitalizado a continuación do parto, este permiso ampliarase en tantos días como o neonato se encontre hospitalizado, cun máximo de trece semanas adicionais. Acreditarase con documento que acredite o feito causante: parte de baixa maternal, certificado médico oficial, inscrición no rexistro civil, libro de familia. No caso de inicio do permiso antes do parto, debe presentarse xustificante médico acreditativo de atoparse no período de dez semanas anteriores á prevista para o parto. O permiso por adopción ou acollemento, tanto preadoptivo como permanente ou simple terá unha duración de dezaseis semanas ininterrompidas Este permiso ampliarase en dúas semanas máis no suposto de discapacidade do menor adoptado ou acollido e por cada fillo, a partir do segundo, nos supostos de adopción ou acollemento múltiple. O cómputo do prazo contarase a elección do empregado, a partir da decisión administrativa ou xudicial de acollemento ou a partir da resolución xudicial pola que se constitúa a adopción sen que en ningún caso un mesmo menor poida dar dereito a varios períodos de desfrute deste permiso. No caso de que ambos proxenitores traballen, o permiso distribuirase a opción dos interesados, que poderán desfrutalo de forma simultánea ou sucesiva, sempre en períodos ininterrompidos. Nos casos de desfrute simultáneo de períodos de descanso, a suma dos mesmos no poderá exceder das dezaseis semanas ou das que correspondan en caso de adopción ou acollemento múltiple e de discapacidade do menor adoptado ou acollido. Se fora necesario o desprazamento previo dos proxenitores ao país de orixe do adoptado, nos casos de adopción ou acollemento internacional, terase dereito, ademais, a un permiso de ata dous meses de duración, percibindo durante este período exclusivamente as retribucións básicas. Con independencia do permiso de ata dous meses previsto no parágrafo anterior e para o suposto contemplado en dito parágrafo, o permiso por adopción ou acollemento, tanto preadoptivo como permanente ou simple, poderá iniciarse ata catro semanas antes da resolución xudicial pola que se constitúa a adopción ou a decisión administrativa ou xudicial de acollemento Os supostos de adopción ou acollemento, tanto preadoptivo como permanente ou simple, previstos neste permiso será os que así se establezan no Código Civil ou nas leis civiis de Galicia que os regulen, debendo ter o acollemento simple unha duración non inferior a un ano. Acreditarase o permiso coa seguinte documentación: - Resolución administrativa ou xudicial da adopción ou da acollida, na que conste, no seu caso, o carácter internacional da mesma. - No caso de que o permiso se amplíe por discapacidade do menor adoptada ou acollido, deberá presentarse documento médico acreditativo da discapacidade. - No caso de desprazamento previo dos proxenitores ao país de orixe do adoptado, nos casos de adopción ou acollemento internacional, deberá presentarse documentación oficial acreditativa da tramitación da devandita adopción, sen prexuízo da posterior presentación da resolución xudicial de adopción. O permiso por paternidade polo nacemento, acollemento ou adopción dun fillo ou filla terá unha duración de vinte e nove días naturais, que gozará o pai a partir da data de nacemento, da decisión administrativa ou xudicial de acollemento ou da resolución xudicial pola que se constitúa a adopción. No caso de parto, acollemento ou adopción múltiple, o permiso será de trinta e cinco días naturais. Nos supostos de adopción ou acollemento, se ambos os proxenitores fosen persoal ao servizo da administración pública galega, o permiso poderase distribuír á opción dos interesados, que poderán gozalo de forma simultánea ou sucesiva, sempre en períodos ininterrompidos, respectando en todo caso o prazo de duración. Este permiso é independente do gozo compartido dos permisos previstos nos puntos a) e b). A nai poderá gozar deste permiso de paternidade a continuación dos permisos previstos nos puntos a) e b) nos seguintes supostos: - Cando o pai falecera antes da utilización íntegra do permiso. - Se a filiación paterna non estivera determinada. - Cando os proxenitores non estiveran casados nin unidos de feito en análoga relación de afectividade. - Cando en resolución xudicial ditada en proceso de nulidade, separación ou divorcio, iniciado antes da utilización do permiso, se lle recoñecera á nai a garda do fillo ou da filla que acaba de nacer. No suposto de matrimonio de mulleres ou de unións de feito en análoga relación de afectividade, ao ser unha delas a nai biolóxica, a que non o sexa terá dereito ao permiso de paternidade nos termos fixados neste apartado. Nos casos previstos nos puntos a), b) e c), o tempo transcorrido durante o gozo destes permisos computarase como de servizo efectivo para todos os efectos, garantíndose a plenitude de dereitos económicos do persoal ao servizo do Concello de Culleredo durante todo o período de duración do permiso, e, se é o caso, durante os períodos posteriores ao gozo deste, se, de acordo coa normativa aplicable, o dereito a percibir algún concepto retributivo se determina en función do período de gozo do permiso. Os empregados/as que fixeran uso do permiso por parto ou maternidade, paternidade e adopción ou acollemento terán dereito, así que finalice o período de permiso, a reintegrarse ao seu posto de traballo nos termos e nas condicións que non lles resulten menos favorables ao gozo do permiso, así como a beneficiarse de calquera mellora nas condicións de traballo ás que puidesen ter dereito durante a súa ausencia. Xustificarase con documento que acredite o feito causante: inscrición no rexistro civil, libro de familia. As faltas de asistencia das funcionarias vítimas de violencia de xénero, totais ou parciais, terán la consideración de xustificadas polo tempo e nas condicións en que así o determinen os servizos sociais de atención ou de saúde segundo proceda. Así mesmo, as funcionarias vítimas de violencia sobre a muller, para facer efectiva a súa protección ou o seu dereito de asistencia social integral, terán dereito á redución da xornada con diminución proporcional da retribución, ou a reordenación do tempo de traballo, a través da adaptación do horario, da aplicación do horario flexible ou de outras formas de ordenación do tempo de traballo que sexan aplicables, nos termos que para estes supostos estableza a Administración Pública competente en casa caso. Acreditarase mediante a orde de protección ou a medida cautelar a favor da vítima, cando estea en vigor, ou coa sentenza condenatoria definitiva, ou definitiva e firme, que conteña medidas de protección que acrediten a actualidade da situación de violencia. Excepcionalmente, será título de acreditación desta situación o informe do Ministerio Fiscal ou auto de apertura de xuízo oral que indique a existencia de indicios de que a traballadora afectada é vítima de violencia de xénero, así coma os informes dos servizos de acollida, sociais e/ou sanitarios da administración pública estatal, autonómica ou local, en que se recolla dita condición ata que se dite a orde de protección. O empregado terá dereito, sempre que ambos proxenitores, adoptantes ou acolledores de carácter preadoptivo ou permanente traballen, a unha redución da xornada de traballo de ao menos a metade da duración de aquela, percibindo as retribucións íntegras, para o coidado, durante a hospitalización e tratamento continuado, do fillo menor de idade afectado por cancro (tumores malignos, melanomas ou carcinomas) ou por calquera outra enfermidade grave que implique un ingreso hospitalario de larga duración e requira a necesidade do seu coidado directo, continuo e permanente acreditado polo informe do Servizo Galego de Saúde ou, no seu caso, da entidade sanitaria concertada correspondente e, como máximo, ata que o menor cumpra os 18 anos. Cando concorran en ambos proxenitores, adoptantes ou acolledores de carácter preadoptivo ou permanente, polo mesmo suxeito e feito causante, as circunstancias necesarias para ter dereito a este permiso ou, no seu caso, poidan ter a condición de beneficiarios da prestación establecida para este fin no réxime da seguridade social que lles sexa de aplicación, o empregado terá dereito á percepción das retribucións íntegras durante o tempo que dure a redución da súa xornada de traballo, sempre que o outro proxenitor, adoptante ou acolledor de carácter preadoptivo ou permanente, sen prexuízo do dereito á redución de xornada que lle corresponda, non cobre as súas retribucións íntegras en virtude deste permiso ou como beneficiario da prestación establecida para este fin no réxime da seguridade social que lle sexa de aplicación. En caso contrario, so se terá dereito á redución de xornada, coa conseguinte redución de retribucións. Para a aplicación deste permiso, a listaxe de enfermidades graves será a establecida no Real Decreto 1148/2011 para a aplicación e desenvolvemento no sistema da seguridade Social da prestación económica por coidado de menores afectados por cancro ou outra enfermidade grave, ou norma que o substitúa, e sen prexuízo da incorporación de novas enfermidades acordada de acordo coa disposición final terceira do mencionado Real Decreto. O cancro ou enfermidade grave que padeza o menor deberá implicar un ingreso hospitalario de longa duración que requira o seu coidado directo, continuo e permanente, durante a hospitalización e tratamento continuado da enfermidade. Considerarase así mesmo como ingreso hospitalario de longa duración a continuación do tratamento médico ou o coidado do menor en domicilio tras o diagnóstico e hospitalización pola enfermidade grave. Este permiso concederase por un período inicial dun ano, prorrogable por períodos de seis meses cando subsista a necesidade do coidado directo, continuo e permanente do menor, e como máximo, ata que este cumpra os 18 anos. O permiso suspenderase nas situacións de incapacidade temporal, durante os períodos de descanso por maternidade e paternidade e nos supostos de risco durante o embarazo e, en xeral, cando concorra calquera causa de suspensión da relación funcionarial do solicitante. O permiso extinguirase polo cesamento do cumprimento de algúns dos requisitos esixidos para a súa concesión. Acreditarase este permiso coa seguinte documentación: - documentación xustificativa do parentesco: libro de familia, inscrición no rexistro civil. - declaración baixo a súa responsabilidade de que o outro proxenitor do menor non cobra as súas retribucións íntegras en virtude deste permiso ou como beneficiario da prestación establecida para este fin no réxime da seguridade social que lle sexa de aplicación. - declaración cumprimentada polo facultativo do Servizo Galego de Saúde ou, no seu caso, da entidade sanitaria concertada correspondente, responsable da atención do menor, de que o menor padece un cancro así como a necesidade de coidado directo, continuo e permanente do menor durante o tempo de hospitalización e tratamento continuado da enfermidade efectuarase. Cando exista recaída do menor polo cancro ou a mesma enfermidade grave non será necesario que exista un novo ingreso hospitalario, se ben na recaída da enfermidade deberá acreditarse a necesidade, tras o diagnóstico e hospitalización, da continuación do tratamento médico así como do coidado directo, continuado e permanente do menor polo proxenitor, adoptante ou acolledor, mediante declaración cumprimentada polo facultativo do Servizo Galego de Saúde ou, no seu caso, da entidade sanitaria concertada correspondente, responsable da atención do menor. As prórrogas do permiso, por períodos de seis meses cando subsista a necesidade do coidado directo, continuo e permanente do menor, acreditarase mediante declaración do facultativo do Servizo Galego de Saúde ou, no seu caso, da entidade sanitaria concertada correspondente, responsable da asistencia médica do menor. O empregado ao que se lle conceda este permiso ten a obriga de comunicar calquera circunstancia que implique a suspensión ou extinción do dereito ao permiso.1. Poderanse conceder licenzas nos seguintes casos: Por embarazo, nas condicións e duración previstas na lexislación xeral. Por asuntos propios poderanse conceder licenzas sen retribución dunha duración acumulada que non poderá exceder de tres meses cada dous anos. A concesión de licenzas por asuntos propios subordinarase, en todo caso, ás necesidades do servizo. A concesión desta licenza non terá unha duración inferior a sete días naturais. O tempo de duración desta licenza terá a consideración de servizos prestados unicamente a efectos de antigüidade e consolidación de grao persoal Mentres dure esta licenza sen retribución o persoal permanecerá na situación de alta especial no réxime de seguridade social. O persoal de novo ingreso só poderá solicitar esta licenza unha vez transcorridos dous anos desde o seu nomeamento. O persoal funcionario interino non poderá desfrutar desta licenza. O prazo para o cómputo dos dous anos para o desfrute dunha nova licenza por asuntos propios debe comezar a computarse no momento en que remate o desfrute da licenza anterior. As licenzas por enfermidade fixaranse de acordo co réxime xeral da Seguridade Social. Nos supostos de incapacidade temporal, o Concello complementará a prestación económica recoñecida pola Seguridade Social, de acordo co seguinte detalle: - Nos seguintes supostos de carácter excepcional e debidamente xustificados, o Concello complementará a prestación económica recoñecida pola Seguridade Social, de forma que a suma de ambos conceptos (prestación económica da Seguridade social e complemento) alcance O 100% das retribucións que se viñeran percibindo no mes anterior ao de causarse a incapacidade: – Hospitalización. – Intervención cirúrxica. – Enfermidades recollidas no anexo do Real Decreto 1148/2011 ou norma que o substitúa, así como outras incapacidades temporais ata que se produce a curación definitiva da enfermidade recollida no mencionado anexo. – Lesións de carácter grave, producidas por accidentes que non teñan a consideración de continxencias profesionais. – Incapacidade temporal durante o embarazo. - Nos supostos de incapacidade temporal derivada de continxencias comúns, o Concello complementará a prestación económica recoñecida pola Seguridade Social, de forma que a suma de ambos conceptos (prestación económica da Seguridade social e complemento) alcance as seguintes porcentaxes das retribucións que se viñeran percibindo no mes anterior ao de causarse a incapacidade: – Durante os tres primeiros días: 50% das retribucións que se viñeran percibindo no mes anterior ao de causarse a incapacidade. – Desde o día cuarto ata o vixésimo, ambos inclusive: 75% das retribucións que se viñeran percibindo no mes anterior ao de causarse a incapacidade. – A partir do día vixésimo primeiro, inclusive: 100% das retribucións que se viñeran percibindo no mes anterior ao de causarse a incapacidade. – Nos supostos de incapacidade temporal derivada de continxencias profesionais, o Concello complementará a prestación económica recoñecida pola Seguridade Social, de forma que a suma de ambos conceptos (prestación económica da Seguridade social e complemento) alcance o 100% das retribucións que se viñeran percibindo no mes anterior ao de causarse a incapacidade. Enténdese por retribucións que se viñeran percibindo no mes anterior ao de causarse a incapacidade, a estes efectos, a totalidade dos conceptos retributivos dunha mensualidade ordinaria, excluíndo os conceptos da nómina que non constitúan haberes fixos e periódicos, como poden ser paga extra, produtividade ou gratificacións. Os funcionarios adscritos a MUFACE, percibirán a mesma porcentaxe que a establecida para os funcionarios incluídos no Réxime xeral da seguridade social. Unha baixa médica resultante dunha recaída dunha baixa anterior, computa aos efectos desta licencia como unha continuación da mesma. Terá consideración de hospitalización a efectos de aplicación desta licencia, a hospitalización a domicilio. Terá consideración de intervención cirúrxica a efectos de aplicación desta licencia, as intervencións cirúrxicas con internamento, as intervencións de cirurxía maior ambulatoria e de cirurxía menor ambulatoria, as intervencións médicas invasivas como colonoscopias, gastroscopias e outras de características similares, así como os tratamentos oncolóxicos. A documentación xustificativa das ausencias por enfermidade ou accidente será con carácter xeral o parte médico de baixa por incapacidade temporal, partes médicos de confirmación no seu caso, e parte médico de alta. Os partes médicos de baixa, confirmación e alta deben ser entregados no Servizo de persoal do Concello, no prazo de tres días contados a partir do da expedición. Deberá presentarse ademais a documentación que se detalla nos seguintes casos: - Hospitalización: documento acreditativo do centro hospitalario, ou declaración do facultativo responsable, no caso de hospitalización a domicilio. - Intervención cirúrxica: xustificante médico da intervención cirúrxica. - Enfermidades recollidas no anexo do Real Decreto 1148/2011 ou norma que o substitúa: xustificante médico que acredite o padecemento dunha das enfermidades recollidas no anexo, ou copia do exemplar para o traballador do parte médico de baixa onde se especifique o diagnóstico. - Incapacidade temporal ata que se produce a curación definitiva da enfermidade recollida no mencionado anexo do Real Decreto 1148/2011: xustificante médico que acredite que a no momento de iniciarse a incapacidade temporal aínda non se produciu a curación definitiva da enfermidade recollida no mencionado anexo, ou copia do exemplar para o traballador do parte médico de baixa onde se especifique esta circunstancia. - Lesións de carácter grave, producidas por accidentes que non teñan a consideración de continxencias profesionais: xustificante médico que acredite a causa (accidente) e o carácter de grave, ou copia do exemplar para o traballador do parte médico de baixa onde se especifique esta circunstancia. - Incapacidade temporal durante o embarazo: xustificante médico que acredite o embarazo, ou copia do exemplar para o traballador do parte médico de baixa onde se especifique esta circunstancia. - Recaída: especificación desta circunstancia no parte médico de baixa por incapacidade temporal. Os días de ausencia ao traballo, motivadas por enfermidade ou accidente e que non dean lugar a unha situación de incapacidade temporal, comportarán a mesma dedución de retribucións do 50% prevista para os tres primeiros días de ausencia por incapacidade temporal. O desconto en nómina regulado no apartado anterior non será de aplicación a catro días de ausencias ao longo do ano natural, das que só tres poderán ter lugar en días consecutivos, sempre que estean motivadas en enfermidade ou accidente, e non dean lugar á incapacidade temporal. Elo esixirá a acreditación da ausencia mediante xustificante médico ou declaración baixo a súa responsabilidade do empregado. Poderanse conceder licenzas para a realización de estudios sobre materias directamente relacionadas coa Administración Pública, previo informe favorable da persoa xerarquicamente superior, e o empregado terá dereito a percibir as retribucións básicas. Acreditarase con documentación acreditativa da materia do curso, lugar e datas de realización e admisión do solicitante para a realización dos cursos.1. As solicitudes de permisos e licenzas faranse mediante o modelo confeccionado ao efecto polo servizo de persoal.2. A xustificación dos permisos e licenzas farase de acordo co especificado en cada permiso ou licenza, ou no seu defecto, mediante documentación que acredite de forma suficiente todos os supostos do feito requiridos, e no seu caso, documentación que acredite o parentesco do empregado co afectado.3. Aos efectos de concesión e xustificación dos permisos e licenzas recollidos neste capítulo, enténdese por: - Parentesco por afinidade: aquel que se establece mediante o matrimonio, entre cada cónxuxe e os parentes por consanguinidade do outro. - Familiar de primeiro grao, por consanguinidade ou afinidade: nais/pais, fillas/os, nais/pais políticas/os e cónxuxe da filla ou fillo. - Familiar de segundo, por consanguinidade: irmás/irmáns, avoas/avós, netas/os, ou por afinidade: irmás/irmáns, avoas/avós e netas/os do cónxuxe.4. Aos efectos de concesión e xustificación dos permisos e licenzas recollidos neste capítulo, con excepción do permiso por matrimonio, equipárase o matrimonio ás parellas de feito inscritas nun rexistro de parellas de feito, e á parella de feito que acredite documentalmente a convivencia e a existencia dun fillo en común ou a convivencia por máis dun ano. De acordo con esta equiparación, calquera referencia feita ao cónxuxe entendese aplicable á parella de feito.5. Con carácter xeral, e salvo especificación expresa en contrario, os permisos e licenzas deben desfrutarse en períodos ininterrompidos que inclúan ou sexan inmediatamente posteriores á data en que se produza o feito causante.6. As peculiaridades dos permisos da Policía Local recóllense nun anexo deste acordo.1. As necesidades de persoal do Concello de Culleredo cubriranse polos sistemas de selección externa, de promoción interna ou de provisión de postos de traballo nos termos establecidos na lexislación vixente e no presente acordo. O ingreso realizarase mediante convocatoria pública, garantíndose os principios de igualdade, mérito e capacidade, así como o de publicidade.2. Nas ofertas de emprego público reservarase un cupo non inferior ao 7% das vacantes para ser cubertas por persoas con discapacidade, considerando como tales as definidas no apartado 2 do artigo 1 da Lei 51/2003, de 2 de decembro, de igualdade de oportunidades, non discriminación e accesibilidade universal das persoas con discapacidade, sempre que superen os procesos selectivos e acrediten a súa discapacidade e a compatibilidade co desempeño das tarefas, de modo que progresivamente se consiga o 2% dos efectivos totais no Concello.3. A selección de funcionarios interinos para a cobertura temporal de postos de traballo da Relación de postos de traballo, realizarase mediante listas de substitución.4. Serán obxecto de negociación os criterios xerais das bases das convocatorias de selección de persoal.1. Os postos de traballo adscritos a funcionarios proveranse de acordo cos procedementos de concurso, que é o sistema normal de provisión, ou de libre designación, de conformidade co que determinen as relacións de postos de traballo en atención á natureza das súas funcións.2. Temporalmente poderán ser cubertos mediante comisión de servizos e/ou adscrición provisional ata a seguinte convocatoria de concurso durante un prazo máximo dun ano prorrogable por outro máis.1. Os funcionarios de carreira terán dereito á promoción profesional, de acordo coas modalidades de carreira profesional legalmente establecidas.2. A promoción interna efectuarase mediante o sistema de oposición ou concurso-oposición, con suxeición aos principios de igualdade, mérito, capacidade e publicidade.1. O funcionario adscrito a un posto de traballo polo procedemento de libre designación poderá ser removido do mesmo con carácter discrecional.2. O funcionario que acceda a un posto de traballo polo procedemento de concurso, poderá ser removido por causas sobrevidas derivadas dunha alteración no contido do posto de traballo, realizada a través das relacións de postos de traballo, que modifique os supostos que serviron de base á convocatoria, ou dunha falta de capacidade para o seu desempeño manifestada por rendemento insuficiente, que non comporte inhibición e que impida realizar con eficacia as funcións atribuídas ao posto, caso no que se respectará o nivel retributivo total adquirido. A remoción efectuarase logo de expediente contraditorio, mediante resolución motivada do órgano que realizou o nomeamento, e unha vez que se escoite á Xunta de persoal.1. Os funcionarios de carreira poderán ser trasladados por necesidades de servizo ou funcionais, a unidades distintas ás do seu destino, respectando as súas retribucións, e condicións esenciais de traballo, modificando, no seu caso, a adscrición dos postos de traballo dos que sexan titulares. Será preceptiva a solicitude de informe á Xunta de persoal, que deberá emitilo nun prazo máximo de cinco días hábiles.2. En caso de urxente e inaprazable necesidade, os postos de traballo poderán proverse con carácter provisional debendo procederse á súa convocatoria pública dentro do prazo que sinalen as normas de aplicación.1. A Relación de postos de traballo é o instrumento técnico a través do que se realiza a ordenación de todo o persoal (funcionario e laboral fixo), de acordo coas necesidades dos servizos. As funcións dos postos de traballo especifícanse, con carácter enunciativo e non limitativo, na ficha descritiva do posto, que forma parte da Relación de postos de traballo. Dentro das funcións do posto, a asignación de tarefas corresponde aos empregados que desempeñen postos de xefatura, e concelleiros da área e alcalde, en exercicio da súa atribución de dirección do goberno e administración do concello.2. En casos excepcionais, pódese acordar a atribución temporal de funcións, ou desempeño temporal en comisión de servizos de funcións especiais que non están asignadas especificamente ao posto que se desempeñen. A atribución temporal de funcións retribúese con indemnización.3. Nos casos en que por ausencia temporal ou outras causas, os postos de xefe de servizo non estean desempeñados polos seus titulares, e se considere totalmente necesario e inaprazable o desempeño das súas funcións por outro empregado, acordarase por resolución da alcaldía ou concelleiro delegado de persoal a atribución das funcións do posto.4. Nos casos en que por ausencia temporal do titular ou outras causas, os postos de secretario, interventor ou tesoureiro non podan ser desempeñados por funcionarios con habilitación de carácter estatal, e se considere totalmente necesario e inaprazable a súa cobertura, por resolución da alcaldía ou concelleiro delegado de persoal, efectuarase o nomeamento accidental dun funcionario para o desempeño do posto.5. A través da ficha descritiva do posto da Relación de postos de traballo, pódese establecer en determinados postos de carácter non singularizado, a posibilidade de mobilidade interdepartamental (desempeño das funcións nun servizo distinto ao de destino, con carácter temporal e excepcional). 1. En casos de urxente e inaprazable necesidade, pódese acordar o desempeño de postos distintos ao que se está adscrito, en comisión de servizos.2. O empregado en comisión de servizos terá reserva do seu posto de traballo. A comisión de servizos ten carácter temporal e esixe cumprir os requisitos para o seu desempeño. Terá unha duración máxima dun ano, prorrogable por outro. O tempo de servizos en comisión de servizos terase en conta a efectos do grao persoal.3. O empregado en comisión de servizos percibirá as retribucións do posto de traballo que desempeña. A idade de xubilación forzosa do persoal funcionario incluído no réxime xeral da seguridade social será, en todo caso, a que prevexan as normas reguladoras de dito réxime para o acceso á pensión de xubilación na súa modalidade contributiva sen coeficiente redutor por razón da idade.1. O Concello obrígase a prestar asistencia xurídica aos seus empregados nos supostos de conflitos xurdidos con terceiros, como consecuencia da prestación dos seus servizos.2. O Concello comprométese a cubrir posibles responsabilidade civís que puideran derivarse das actividades laborais de aqueles. A administración poderá esixir o reintegro das cantidades satisfeitas por este concepto nos casos de manifesta neglixencia debidamente probada, delito, falta ou infracción regulamentaria grave, cando así se Establécese por sentenza ou sanción administrativa firme. Para estes efectos o Concello subscribirá unha póliza que garanta unha axeitada cobertura por responsabilidade civil que poida derivarse das actividades profesionais do persoal municipal, agás no caso de manifesta neglixencia debidamente probada, delito, falta ou infracción regulamentaria. O Concello comprométese a contratar unha póliza de seguro de vida e accidentes para os empregados públicos, coas seguintes coberturas e capitais: O Concello financiará como promotor, o plan de pensións “Empregados Concello de Culleredo”. A aportación anual a cada un dos partícipes experimentará un incremento global nunha porcentaxe igual á sinalada para o incremento das retribucións na Lei de orzamentos do estado, con respecto á do ano anterior.1. Co fin de facilitar a formación continua e a adquisición de competencias profesionais dos empregados públicos municipais, o Concello elaborará anualmente un Plan de formación. De forma complementaria ou alternativa, o Concello poderá acollerse a plans de formación doutras administracións (EGAP, Deputación) para a formación dos seus empregados.2. Os plans de formación serán negociados na Mesa xeral de negociación, e terán, como mínimo, o seguinte contido: descrición das accións que se van desenvolver; colectivo afectado e número de participantes; calendario previsto de execución; custo estimado das distintas actividades formativas; criterios de selección, que garantirán o principio de equidade; criterios de avaliación do plan de formación. O persoal que se atope gozando de permiso por parto, adopción ou acollemento, poderá participar nos cursos de formación que convoque a administración.3. Para facilitar a formación continua e a adquisición das competencias profesionais, os empregados municipais terán dereito a: - Adicar ata 40 horas da súa xornada laboral anual á asistencia a cursos de formación, sempre e cando o contido do curso garde relación directa co posto de traballo ou a carreira profesional dentro da administración. O crédito indicado incluirá tanto a duración estrita do curso, como, o tempo de desprazamento dende o centro de traballo, naqueles casos en que estea xustificado. Este crédito horario poderá ser ampliado ata o mínimo necesario para permitir a realización dun curso de máis de 40 horas por ano. - Un permiso non retribuído, cunha duración máxima de tres meses para a asistencia a cursos de perfeccionamento profesional, sempre que as necesidades do servizo o permitan.4. O persoal municipal que imparta accións formativas dentro dos plans anuais de formación será retribuído de acordo coa seguinte táboa: 1. Os empregados municipais deberán realizar as actividades de formación e reciclaxe que determine o Concello para obter ou mellorar as competencias profesionais que o seu posto de traballo requira. Este tempo de asistencia ás actividades formativas considerarase tempo de traballo para todos os efectos.2. No caso de actividades de formación realizadas a requirimento da empresa que impliquen desprazamento fóra do concello, os traballadores percibirán as indemnizacións por razóns de servizo que lles correspondan de acordo co disposto na normativa vixente. Con efectos de 1 de xaneiro de cada ano, as retribucións do persoal experimentarán un incremento global da porcentaxe sinalada na Lei de orzamentos do estado, con respecto ás do ano anterior, en termos de homoxeneidade para os dous períodos da comparación, tanto polo que respecta a efectivos de persoal como á antigüidade do mesmo. As retribucións a percibir polos funcionarios que ocupen posto na relación de postos de traballo serán as seguintes: - Soldo: importe que corresponda ao grupo ou subgrupo no que estea clasificado o funcionario, de acordo coas cuantías referidas a doce mensualidades, recollidas na Lei de Orzamentos do Estado para o ano. - Trienios: número de trienios multiplicado polo importe que corresponda ao grupo ou subgrupo no que estaba o funcionario cando se devengou cada trienio, de acordo coas cuantías referidas a doce mensualidades, recollidas na Lei de orzamentos do Estado para o ano. - Complemento de destino: importe que corresponda ao nivel do posto de traballo que se desempeñe, de acordo coas cuantías referidas a doce mensualidades, recollidas na Lei de orzamentos do Estado para o ano. - Complemento específico: importe asignado ao posto que se desempeñe, de acordo coas cuantías referidas a doce mensualidades, resultantes da multiplicación do número de puntos da valoración do posto de traballo recollida na relación de postos de traballo, polo importe do punto, establecido nas bases de execución do orzamento de cada ano. - Paga extra: as pagas extraordinarias serán dúas ao ano. Cada unha delas incluirá a cuantía de soldo e trienios que correspondan ao grupo ou subgrupo no que estea clasificado o funcionario, de acordo coa cuantía recollida na Lei de orzamentos do Estado para o ano, e o complemento de destino mensual que se perciba. Coa paga extra, percibirase así mesmo unha mensualidade de complemento específico. - Complemento de produtividade: o complemento de produtividade está destinado a retribuír o especial rendemento, a actividade extraordinaria e o interese ou iniciativa con que o funcionario desempeñe o seu traballo. Os criterios de distribución do complemento de produtividade serán acordados polo Pleno municipal, previa negociación na Mesa xeral de negociación.1. As retribucións a percibir polos funcionarios interinos que non ocupen posto na relación de postos de traballo serán as establecidas para os funcionarios que ocupen posto de traballo na RPT, coas seguintes peculiaridades: - Complemento de destino: importe do complemento de destino do posto de traballo de menor nivel dos desempeñados por funcionarios de carreira cuxa praza e titulación esixida para o seu acceso, se correspondan. - Complemento específico: importe do complemento específico do posto de traballo de menor puntuación dos desempeñados por funcionarios de carreira cuxa praza e titulación esixida para o seu acceso, se correspondan, sen prexuízo dos axustes necesarios na puntuación asignada ao tipo de xornada establecida, no caso de que sexan distintas.1. Os servizos prestados polos empregados do Concello de Culleredo noutras administracións públicas serán recoñecidos para efectos de perfeccionamento de trienios, calquera que fora o réxime xurídico en que se prestaran, agás aqueles que tiveran o carácter de prestacións persoais obrigatorias.2. O cobro de trienios que resulte do recoñecemento de trienios, será computado a instancia de parte, que se xustificará con certificación acreditativa dos servizos prestados, segundo modelo establecido pola normativa en vigor, no que se indicará o nivel de proporcionalidade que por analoxía corresponde aos servizos prestados en cada período de tempo, de acordo co seguinte detalle: 3. No caso de contratos a tempo parcial, o cómputo efectuarase dende o día de inicio ao de finalización do vínculo laboral, salvo no caso de que a xornada de traballo a tempo parcial se leve a cabo en días concretos e descontinuos, no que unicamente serán recoñecidos os días traballados.1. Os empregados aos que se lles encomende unha comisión de servizo fora do termo municipal, percibirán as indemnizacións que lles correspondan por razón do servizo.2. Os empregados que se vexan obrigados a efectuar desprazamentos por razón do servizo, terán dereito a ser indemnizados polos gastos de desprazamento.3. Os desprazamentos con dereito a indemnización deben ser autorizados de forma previa polo alcalde ou concelleiro delegado de persoal, no seu caso. A autorización pode ser específica para un desprazamento concreto, ou xenérica para aqueles casos nos que o empregado, polas características do seu traballo deba realizar desprazamentos de forma habitual polo termo municipal e non dispoña de vehículo municipal.4. As indemnizacións por razóns do servizo abonaranse previa presentación dos xustificantes correspondentes. No caso dos empregados con autorización xenérica para realizar desprazamentos con dereito a indemnización, a xustificación consistirá nunha declaración mensual do número de quilómetros realizados, conformada polo xefe de servizo.5. Abonaranse asistencias aos membros e asesores nomeados dos tribunais de probas selectivas de persoal, sempre que as probas con leve a realización de exercicios escritos ou orais.6. O importe das indemnizacións será o establecido na normativa vixente correspondente.1. Non se tramitarán expedientes de gratificacións por servizos extraordinarios forma da xornada, salvo en casos excepcionais debidamente xustificados.2. O expediente iniciarase coa proposta do servizo correspondente e deberá contar coa autorización expresa do alcalde ou concelleiro delegado en materia de persoal, do que se dará conta á Xunta de persoal.3. Establécese un sistema único de franqueo das horas traballadas fóra do horario habitual por horas libres dentro da xornada laboral, a razón dunha hora e media libre por hora traballada nestes servizos, se é en xornada diúrna e dúas horas libres por hora traballada festiva ou nocturna, entendéndose como xornadas nocturnas as comprendidas entre as 22:00 e as 08:00 horas, ambas as dúas incluídas, así como aquelas que se realicen por necesidades do servizo en prolongación da xornada nocturna.4. Cando por necesidades do servizo debidamente xustificadas non puidera optarse polo sistema de franqueo mencionado poderá autorizarse a realización de servizos extraordinarios á marxe da xornada normal de traballo, que serán retribuídos de acordo co seguinte detalle: - O valor hora/ano calcúlase dividindo a retribución total anual de cada empregado (excluíndo dela os trienios) entre o número total de horas deste período. - O valor hora extra normal calcúlase incrementando o valor hora/ano nun 25%. - O valor hora extraordinaria festiva calcúlase incrementando o valor hora/ano nun 50%. - O valor hora extraordinaria nocturna calcúlase incrementando o valor hora/ano nun 75%. 5. O número de horas traballadas fóra da xornada normal e retribuídas, non poderá sobrepasar o número de 80 ao ano por traballador, procurando sempre, na medida do posible, que poidan ter acceso a elas o maior número de traballadores, de tal forma que a súa realización se distribúa con criterios de igualdade.6. A Corporación facilitará mensualmente á Xunta de persoal unha relación nominal das horas extraordinarias realizadas e cantidades percibidas.1. O empregado que por resolución da alcaldía ou concellería delegada de persoal, sexa nomeado accidentalmente secretario, interventor ou tesoureiro, ou se lle atribúan as funcións doutro posto de traballo, será retribuído con indemnización cando o nomeamento ou atribución sexa por un período superior a 5 días hábiles consecutivos, ou cando no caso de nomeamento de secretario ou interventor, o período inferior ao indicado coincida coa celebración dunha sesión plenaria.2. A indemnización consistirá na diferencia entre o complemento específico do posto de traballo desempeñado temporalmente e o do posto de traballo do que é titular. Para o cálculo desta indemnización terase en conta unicamente os días efectivos de traballo. O persoal funcionario terá dereito a percibir anticipos reintegrables de acordo co disposto no Real decreto lei de 16 de decembro de 1929, ou norma que a substitúa, coas adaptacións que procedan ao sistema retributivo vixente.1. Os traballadores municipais teñen dereito a un axeitado nivel de protección da seguridade e saúde fronte aos riscos derivados das condicións de traballo. Os dereitos de información, consulta e participación en materia preventiva, paralización da actividade en casos de risco grave e inminente e vixilancia do seu estado de saúde forman parte do dereito dos traballadores a unha protección eficaz en materia de seguridade e saúde no traballo.2. Os traballadores municipais terán así mesmo o correlativo deber de observación e cumprimento das medidas de prevención que en cada caso sexan adoptadas con carácter xeral e específico en cada centro ou posto de traballo. Os traballadores están expresamente obrigados a cooperar co Concello na mellora das condición de traballo e, en concreto: - A formar parte dos equipos de actuación para casos de emerxencia, cando foran designados para o efecto, conforme ás instrucións e a formación facilitada polo Concello. - A recibir formación con carácter obrigatorio sobre os riscos derivados do posto de traballo e as medidas adoptadas ou previstas fronte aos mesmos. - Ao uso dos equipos de protección individual facilitados. O incumprimento por parte do persoal municipal das obrigas que nesta materia se establezan dará lugar á esixencia das responsabilidades que procedan.1. Para os efectos de prevención, seguridade e saúde laboral, será de aplicación no Concello de Culleredo a Lei de prevención de riscos laborais.2. En cumprimento do deber de prevención de riscos profesionais, o Concello designará un ou varios traballadores para ocuparse de dita actividade, constituirá un servizo de prevención ou concertará dito servizo cunha entidade especializada allea á empresa.1. O exercicio da función de participación en materia preventiva levarase a cabo a través dos delegados de prevención. Os delegados de prevención, ao abeiro do disposto na Lei de prevención de riscos laborais, serán designados polas organizacións sindicais con representación no Concello. A designación dos delegados de prevención deberá realizarse entre os representantes do persoal. O número de delegados de prevención que poderán ser designados no Concello de Culleredo axustarase á escala establecida na Lei de prevención de riscos laborais.2. O tempo utilizado polos delegados de prevención para o desempeño das funcións previstas no artigo 36 da Lei de prevención de riscos laborais será considerado como de exercicio de funcións de representación, para os efectos de utilización do crédito de horas mensuais retribuídas previsto no apartado e) do artigo 68 do Estatuto dos traballadores e o d) do artigo 41 da Lei 7/2007, de 12 de abril, do Estatuto básico do empregado público, e artigo 10.3º da Lei orgánica de liberdade sindical.3. Os órganos competentes proporcionaranlles aos delegados de prevención os medios e a formación en materia preventiva que resulten necesarios para o exercicio das súas funcións. A formación deberá ser facilitada pola administración polos seus medios ou mediante concerto con organismos ou entidades especializadas na materia.4. O tempo dedicado á formación en materia de prevención de riscos será considerado como tempo de traballo, e o custo da súa asistencia asumido polo Concello, cando se trate de cursos programados ou autorizados polo correspondente órgano municipal e sexan de asistencia obrigada.1. O Comité de Seguridade e Saúde é o órgano paritario e colexiado de participación, destinado á proposta e consulta regular e periódica dos plans, programas e avaliación de prevención de riscos nas administracións locais.2. Constituirase un único Comité de Seguridade e Saúde no ámbito do persoal funcionario e laboral ao servizo do Concello de Culleredo, que estará integrado polos delegados de prevención designados nos mencionados ámbitos e por representantes do Concello en número non superior ao de delegados.3. A constitución do Comité de Seguridade e Saúde farase proporcionalmente ao número de traballadores do persoal funcionario e laboral existente.4. Nas reunións do Comité de Seguridade e Saúde poderán participar, con voz pero sen voto, os delegados sindicais e os responsables técnicos.5. O Comité de Seguridade e Saúde reunirase trimestralmente e sempre que o solicite algunha das partes representadas neste.6. O Comité de Seguridade e Saúde adoptará as súas propias normas de funcionamento.1. O Concello de Culleredo desenvolverá as accións e medidas en materia de seguridade e saúde laboral que sexan necesarias para lograr unhas condicións de traballo que non afectan negativamente á saúde dos traballadores.2. A formulación destas accións e medidas deberán estar encamiñadas a lograr unha mellora da calidade de vida e ambiente de traballo, a desenvolver obxectivos de promoción e defensa da saúde, mellora das condicións de traballo, potenciación das técnicas preventivas como medio para a eliminación de riscos na súa orixe e participación sindical nos centros de traballos, e a dotarse dunha planificación preventiva de acordo coa Lei de prevención de riscos laborais. Os representantes dos traballadores participarán e velarán polo seu cumprimento en todo momento.3. As técnicas preventivas deberán tender á eliminación do risco para a saúde da persoa traballadora desde a súa propia xeración, tanto no que afecta ás operacións que se realicen como nos elementos empregos no proceso.4. A formación en materia de saúde laboral e o adestramento profesional é un dos elementos esenciais para a mellora das condicións de traballo e seguridade: as partes asinantes deste acordo significan a importancia da formación como elemento de prevención e comprométense a realizala de forma eficiente.1. O Concello de Culleredo facilitará ao persoal ao seu servizo, de acordo co Comité de seguridade e saúde, a roupa de traballo e calzado profesional homologado e de uso obrigatorio. Tamén facilitará os equipos de protección individual axeitados para o desempeño das súas funcións, cando as condicións e a natureza do traballo o requiran.2. Os equipos de protección individual deberán empregarse cando os riscos non se poidan evitar ou non se poidan limitar suficientemente por medios técnicos de protección colectiva ou mediante medidas, métodos ou procedementos de organización do traballo. Os equipos de protección individual repoñeranse sempre que sexa preciso.3. O Concello de Culleredo facilitará cada ano, naqueles postos que resulte preciso, un equipamento completo de inverno e outro de verán, que serán entregados en outubro e maio respectivamente. No caso de rotura dalgún dos elementos do equipo, este será substituído.1. O Concello de Culleredo garantirá a correcta vixilancia da saúde de todos os seus traballadores por medio das probas e exames médicos previstos neste artigo. A periodicidade das probas será anual.2. As probas e exames médicos serán acordes ás funcións que se realizan en cada categoría, diferenciándoas en funcións dos riscos específicos dos respectivos postos de traballo. As probas médicas serán, por iso, específicas e repetiranse coa periodicidade suficiente para detectar posibles alteracións.3. Os exames médicos serán voluntarios, agás aqueles imprescindibles para avaliar os efectos negativos das condicións de traballo sobre a saúde, para protexer a saúde, ou se, polas características do posto de traballo, a saúde do traballador puidera constituír un perigo para si mesmo, para os demais traballadores ou para outras persoas. O resultado das probas terá carácter persoal e privado, polo que o seu uso e difusión suxeitarase ao previsto na normativa vixente sobre esta materia.4. As probas e exames efectuaranse, de ser posible, dentro da xornada laboral. O tempo empregado será o estritamente necesario, incluíndo o de desprazamento, e considerarase para todos os efectos como tempo efectivo de traballo no caso das probas de carácter obrigatorio. Nestes suposto os gastos de transporte correrán por conta do Concello. No caso de probas ou exames obrigatorios efectuados fóra da xornada laboral o tempo empregado nos mesmos será compensado deducíndose da súa xornada laboral.1. No caso de accidente de traballo, o servizo de persoal do Concello entregará ao empregado afectado un talón-solicitude de asistencia médica, co que deberá acudir ao centro máis cercano da mutua de accidentes de traballo ou centro concertado no seu caso.2. En caso de urxencia, ou se o accidente se produce fóra do horario dos centros asistencias da mutua ou centro concertado, poderase acudir ao centro sanitario máis próximo.3. Cando por razóns de urxencia, fora necesario recibir asistencia médica sen dispoñer do talón-solicitude de asistencia médica, o empregado deberá comunicar a incidencia ao servizo de persoal no prazo de 24 horas, para que este proceda á remisión do citado documento á mutua 4. O empregado entregará no prazo máximo de 3 días contados a partir da súa expedición o parte de asistencia médica (no caso de que o traballador non cause baixa) ou o parte de baixa (no caso de baixa), expedidos polos servizos médicos da mutua 1. No caso de declaración dunha incapacidade laboral permanente total, a administración procederá, por petición do traballador e logo das actuacións e coas garantías establecidas no art.25 da Lei de prevención de riscos laborais, ao cambio de posto de traballo por outro máis axeitado á situación do traballador. Este cambio comunicarase aos representantes dos traballadores. Os complementos do posto e aqueles outros que retribúan unha maior cantidade ou calidade no traballo, percibiranse de conformidade coas retribucións que correspondan ao novo posto de traballo, sen prexuízo do mantemento no cómputo anual das retribucións básicas. Se o traballador non exercitara este dereito, mediante a correspondente solicitude, no prazo de dous meses a partir da notificación da resolución do Instituto Nacional da Seguridade Social pola que se declara na situación de incapacidade laboral permanente total extinguirase a relación laboral.2. A mobilidade por diminución da capacidade do traballador para o desempeño do seu posto de traballo poderá levarse a cabo por petición do traballador ou por decisión da administración, logo do informe do servizo médico designado pola administración, a postos de traballo de igual ou inferior grupo ou categoría profesional.3. Cando as circunstancias así o requiran, será facilitada pola administración municipal formación profesional previa para adaptar ao traballador ao seu novo posto de traballo, formación que terá o carácter de obrigatoria para o traballador.1. Poderá optar ás axudas económicas descritas neste capítulo, os empregados públicos do Concello de Culleredo incluídos no ámbito de aplicación do presente acordo, e que estiveran en activo no ano natural ao que se refire cada convocatoria.2. Haberá unha convocatoria anual. O prazo para a presentación de solicitudes vai desde o 1 de xaneiro ao 15 de febreiro de cada ano, con referencia aos gastos habidos no ano natural anterior. Non se admitirán solicitudes presentadas fóra de prazo.3. Poderanse solicitar axudas para aqueles gastos nos que incorran ademais dos empregados incluídos no punto 1 e os fillos menores de 18 anos ou que teñan recoñecido un grado de discapacidade igual ou superior ao 33%, os beneficiarios que no seu caso, se inclúan para cada unha das axudas.4. As solicitudes das axudas serán presentadas no Rexistro xeral do Concello, e formularanse no modelo oficial que se facilitará polo Servizo de Persoal.5. Coa solicitude achegarase a seguinte documentación (orixinal, fotocopia compulsada ou fotocopia simple co orixinal que será devolvido unha vez resolta a convocatoria): - Declaración baixo a súa responsabilidade, de que non ten percibido, nin el nin ningún membro da unidade familiar, ningunha outra axuda para o mesmo gasto concreto, ou no seu caso, do importe percibido. - Documentación acreditativa do parentesco que une ao empregado con beneficiario, no seu caso. - Documentación que no seu caso se especifique para cada unha das axudas.1. O importe máximo total das axudas será o importe consignado no orzamento municipal do exercicio. Nas bases de execución do orzamento especificaranse a cantidade ou cantidades consignadas.2. A distribución das axudas entre o persoal solicitante efectuarase de acordo co seguinte procedemento: a) Calculo inicial: cálculo da axuda que corresponde a cada solicitante, de acordo coa documentación aportada, importe do gasto xustificado, e importes máximos que por cada un dos conceptos se especifica neste capítulo 2. b) Do importe calculado por empregado no punto a), descontarse as cantidades percibidas como axuda polo mesmo, de acordo coa declaración presentada coa solicitude. Exceptuase deste desconto as axudas percibidas por discapacidade. c) Se a suma das cantidades calculadas no punto anterior para todos os empregados solicitantes é inferior ou igual ao total da consignación orzamentaria para acción social (suma das consignacións para persoal funcionario e persoal laboral, no caso de consignación separada), o importe calculado no punto b) será o importe a percibir por cada un dos solicitantes. d) Se polo contrario, a suma das cantidades calculadas no punto anterior para todos os empregados solicitantes é superior ao total da consignación orzamentaria para acción social (suma das consignacións para persoal funcionario e persoal laboral, no caso de consignación separada), este importe total da consignación orzamentaria distribuirase proporcionalmente entre os importes calculados no punto b) para cada un dos empregados.3. Anualmente constituírase unha comisión denominada “Comisión de acción social” integrada por representantes do Servizo de Persoal, Xunta de persoal e Comité de empresa, que estudará as solicitudes presentadas e fará unha proposta de concesión de axudas.4. As axudas económicas serán concedidas por resolución da Alcaldía ou Concellería delegada.1. Inclúense neste concepto as discapacidades dun grao igual ou superior ao 33%, sempre que a persoa con discapacidade non perciba renda ou salario superior ao salario mínimo interprofesional. Estas axudas son complementarias de todas aquelas outras que se poidan percibir doutro organismo público ou privado.2. Ademais da establecida con carácter xeral, coa solicitude achegarase a seguinte documentación: - Certificación do grao de discapacidade, expedido pola Xunta de Galicia. - Declaración baixo a súa responsabilidade, de que a persoa con discapacidade non percibe renda ou salario superior ao salario mínimo interprofesional.3 O importe máximo a percibir por este concepto será o seguinte: 1. Inclúense neste concepto, os gastos derivados da realización dos estudos que se indican no punto 2 deste artigo e nos que incorran ademais dos empregados e dos beneficiarios incluídos nas normas xerais, os fillos dos empregados menores de 26 anos que dependan economicamente dos mesmos. Considérase a estes efectos que existe dependencia económica cando non se exerza unha actividade económica remunerada.2. A axuda por estudos consistirá nunha cantidade fixa por nivel de estudos de acordo co seguinte detalle: 2. Esta axuda económica concederase só sobre un nivel de estudos, carreira ou curso por ano; e no caso de solicitar máis dunha axuda económica, soamente se aboará unha delas, que será a que resulte máis beneficiosa para a persoa interesada.3. Ademais da establecida con carácter xeral, coa solicitude achegarase a seguinte documentación: – Documento xustificativo dos estudos realizados, expedido polo centro educativo. – Informe de vida laboral no caso de axudas a fillos menores de 26 anos que deban acreditar a dependencia económica.1. Inclúense neste apartado os gastos por tratamentos odontolóxicos excluídos das prestacións da asistencia sanitaria do Servizo Galego de Saúde ou entidades privadas de asistencia sanitaria aos empregados do Concello de Culleredo.2. Ademais do establecido con carácter xeral, coa solicitude achegarase a seguinte documentación: – Factura xustificativa do gasto.3. O importe máximo a percibir por este concepto será de 500 euros.1. Inclúense neste concepto os gastos realizados na adquisición, por prescrición médica, de elementos correctores da visión (gafas ou lentes de contacto). 2. Ademais do establecido con carácter xeral, coa solicitude achegarase a seguinte documentación: – Factura xustificativa do gasto.3. O importe máximo a percibir por este concepto será o seguinte: 1. Inclúense neste concepto os gastos realizados na adquisición, por prescrición médica, de elementos correctores da audición (audiófonos). 2. Ademais do establecido con carácter xeral, coa solicitude achegarase a seguinte documentación: – Factura xustificativa do gasto.3. O importe máximo que se percibirá en concepto de axuda económica por compra de audiófonos non poderá superar os 800 euros. En cumprimento do disposto na disposición adicional oitava da Lei 7/2007 de 12 de abril, do Estatuto básico do empregado público, o Concello deberá elaborar e aplicar un Plan de Igualdade a desenvolver no marco do Acordo Negociado. En anexo a este acordo regúlanse as condicións de traballo específicas do persoal da Policía local. Aos efectos do establecido no capítulo de retribucións, considerase que o persoal incluído no proceso de consolidación de emprego aprobado polo Concello de Culleredo, ocupa un posto de traballo da RPT. A Corporación municipal comprométese a equiparar o complemento de categoría do persoal laboral ao complemento de destino do persoal funcionario, dentro do marco legal da modificación da relación de postos de traballo, e en canto a situación económica o permita. Os traballadores con xornada parcial, e previa a súa conformidade, incrementarán a súa xornada de traballo de forma que se manteña a proporción entre xornada parcial e xornada completa existente con anterioridade ao incremento desta de 35 a 37,5 horas. A tramitación e distribución de axudas económicas de acción social correspondentes ao ano 2012, distribuiranse e tramitaranse de acordo co disposto neste acordo. O presente Acordo negociado regulador das condicións de traballo do persoal funcionario do Concello de Culleredo será asinado polos representantes sindicais e os representantes da Corporación municipal. A xornada laboral en cómputo anual será a establecida con carácter xeral no acordo regulador das condicións de traballo do persoal funcionario do Concello de Culleredo (1.664 horas). A realización do crédito horario anual establecido farase polo sistema de quendas. Establécense dous tipos de quendas: Quenda MTN (mañá – tarde – noite), todos os días da semana. Quenda MT (mañá-tarde), de luns a venres. Na RPT (Relación de postos de traballo) recolleranse e valoraranse ambas quendas. A quenda de traballo está integrada por aqueles funcionarios da policía, que de acordo co regulado neste anexo, prestan servizo nunha determinada xornada de traballo. O persoal que presta o servizo nunha determinada quenda de traballo, organízase en patrullas. Unha patrulla é unha unidade de actuación cun servizo específico atribuído. Cando non poida acadarse polos medios establecidos neste anexo o mínimo para cubrir unha patrulla, os empregados poderán ser requiridos para a prestación do servizo fóra da súa xornada de traballo. O requirimento será notificado cunha antelación de 24 horas. Cando non sexa posible a notificación coa antelación sinalada, o servizo será cuberto polo mando que se estableza no cadro de servizos como de “incidencia”. En situacións excepcionais, cando se produzan feitos ou emerxencias que así o esixan, os empregados poderán ser requiridos para a prestación do servizo fóra da súa xornada de traballo. A quenda MTN (mañá-tarde-noite) é a quenda establecida con carácter ordinario para a realización do crédito horario polos funcionarios da policía local. As horas teóricas previstas da realización da quenda MTN son 1.685 horas, de acordo co seguinte detalle: Cuadrante anual: 1.594 horas Diferencia entre xornada de noite e asignación de quendas variables de mañá ou tarde: - 45 horas Mantemento físico: 120 horas Prolongación da xornada por motivos ordinarios: 16 horas A diferencia entre as horas teóricas previstas de acordo co punto anterior (1.685 horas) e a xornada laboral establecida (1.664 horas) constitúe o crédito inicial da bolsa de crédito pendente (21 horas). Establécese un sistema de 5 grupos de traballo (A-B-C-D-E), nos que se incluirán os oficiais (un por grupo) e os policías do corpo. As quendas-cuadrante de cada grupo de traballo seguirán unha secuencia de 2 xornadas de traballo, coa rutina MT (mañá-tarde) – N (noite), e 3 días consecutivos libres coa rutina S (saínte) – D (descanso) – D (descanso), de acordo co seguinte detalle: Os horarios das distintas quendas son os seguintes: MT (mañá e tarde): de 08:00 horas a 22:00 horas N (noite): de 22:00 horas a 08:00 horas O cuadrante axustarase o día 3 de xaneiro de cada ano, de forma que cada quenda avance dúas posicións co fin de non repetir o mesmo día de traballo. O xornada de noite dos días 24 e 31 de decembro será efectuada de forma rotativa entre todos os funcionarios do corpo, e tendo en conta o tempo que leva cada un deles sen realizar estes servizos. Asignarase a 2 funcionarios e un terceiro en reserva para cada unha das xornadas indicadas, seguindo o criterio de maior tempo transcorrido dende a última asignación. Os funcionarios que realicen a quenda de mañá e tarde (MT) disporán dun descanso dunha hora para comer durante a mesma. O descanso para comer debe quedar rexistrado no sistema de control da policía local, e se efectuará, sempre que o servizo o permita nos seguintes horarios: - 1º grupo: de 14:00 a 15:00 horas. - 2º grupo: de 14:30 a 15:30 horas. - 3º grupo: de 15:00 a 16:00 horas. Os funcionarios que realicen a quenda de noite (N) disporán dun descanso de 30 minutos durante a xornada. Ao persoal da quenda-cuadrante de noite (N) que exceda, nas noites de domingo a venres, dos mínimos indicados no punto “servizos mínimos” deste anexo, asignaráselle unha quenda variable de mañá (M) ou de tarde (T), tendo en conta as necesidades do servizo, e garantíndose 15 asignacións por funcionario. A asignación das quendas variables farase, sempre que as necesidades do servizo o permitan, cunha antelación de 30 días e preferentemente na quenda variable de mañá (M). A quenda variable de mañá (M) terá un horario de 08:00 a 15:00 horas. A quenda variable de tarde (T) terá un horario de 15:00 a 22:00 horas. Os funcionarios que realicen a quenda variable de mañá (M) ou de tarde (T) disporán dun descanso de 30 minutos durante a xornada. As quendas variables de mañá (M) ou de tarde (T) asignaranse nos seguintes días: - Día hábil: no mesmo día da quenda de noite. - Domingo: no venres anterior. - Día non hábil, excepto domingo, e que non teña a consideración de día de servizos especiais: no seguinte día hábil. - Día non hábil, excepto domingo, e que teña a consideración de día de servizos especiais: no mesmo día da quenda de noite. - Día de Xoves santo: no martes anterior. A quenda MT (mañá-tarde) é a quenda alternativa que se asignará por resolución, previa solicitude do funcionario, cando o número de policías (oficiais e policías) que teñen asignado a quenda establecida con carácter ordinario (Quenda MTN) exceda de 20, número mínimo necesario para o seu funcionamento. As horas teóricas previstas da realización da quenda MT son 1.680 horas, de acordo co seguinte detalle: Cuadrante anual: 1.544 horas Mantemento físico: 120 horas Prolongación da xornada por motivos ordinarios: 16 horas A diferencia entre as horas teóricas previstas de acordo co punto anterior (1.680 horas) e a xornada laboral establecida (1.664 horas) constitúe o crédito inicial da bolsa de crédito pendente (16 horas). Alternarase unha semana de quenda de mañá e outra de tarde, en quendas de luns a venres. Non se realizarán quendas de traballo en días festivos. A quenda de mañá (M) terá un horario de 08:00 a 15:00 horas. A quenda de tarde (T) terá un horario de 15:00 a 22:00 horas. Os funcionarios que realicen a quenda de mañá (M) ou de tarde (T) disporán dun descanso de 30 minutos durante a xornada. Os funcionarios que teñan asignada a quenda MT (mañá-tarde), participarán na asignación da xornada de noite dos días 24 e 31 de decembro, que será efectuada de forma rotativa entre todos os funcionarios do corpo, e tendo en conta o tempo que leva cada un deles sen realizar estes servizos. Asignarase a 2 funcionarios e un terceiro en reserva para cada unha das xornadas indicadas, seguindo o criterio de maior tempo transcorrido dende a última asignación. Ademais da xornada de noite dos días 24 e 31 de decembro que lles poida corresponder, os funcionarios que teñan asignada unha quenda MT poderán ser nomeados para a realización dun máximo de 10 noites ao ano, que deberán ser comunicadas cunha antelación de 7 días. A realización destas noites suporá o incremento da bolsa de crédito pendente. Entendese por “mantemento físico” a parte de xornada que os membros da policía local debe adicar ao mantemento das condicións físicas esixidas para o cumprimento das súas funcións. Pola xefatura da policía local poderán establecerse directrices para o cumprimento desta parte da xornada. Entendese por “prolongación de xornada por motivos ordinarios” a parte de xornada realizada de forma habitual por un funcionario unha vez rematada a súa quenda de servizo, por desprazamento entre distintas dependencias da policía, entrega documentos, etc. A bolsa de crédito horario é a diferencia entre o número de horas de traballo totais (realizadas e previstas) e o número de horas da xornada anual establecida (1.664 horas). O crédito horario inicial da bolsa de crédito horario pendente de compensación é o establecido no apartado “Realización do crédito horario” de cada unha das quendas. O número de horas da bolsa de crédito incrementarase nos seguintes casos: - Prolongación xornada por motivos extraordinarios. A prolongación da xornada por motivos extraordinarios (trámites de atestados, realización de xestións policiais, asistencia a vítimas, etc). debe ser debidamente ordenada ou autorizada polo responsable da quenda do servizo. As ordenes de prolongación da xornada por motivos extraordinarios serán de obrigado cumprimento. A prolongación da xornada por motivos extraordinarios terá en todo caso carácter excepcional e so se levará a cabo cando sexa inescusable a presencia dese funcionario concreto, procurándose nos demais casos o relevo do mesmo. A prolongación da xornada por motivos extraordinarios incrementará a bolsa de crédito nunha hora e media por cada hora traballada. - Supostos excepcionais ou extraordinarios. Incrementarán a bolsa de crédito nunha hora e media por cada hora traballada. - Formación. De acordo co establecido no acordo negociado, os membros da policía local disporán dun máximo de 40 horas ao ano para asistencia a cursos de perfeccionamento profesional, sempre e cando o curso garde relación directa co posto de traballo ou carreira profesional dentro da administración. A asistencia a cursos de perfeccionamento profesional deberá realizarse fora das horas de servizo. As horas empregadas neste cursos de perfeccionamento incrementarán o crédito da bolsa. - Realización de xornadas de noite por parte dos funcionarios con quenda MT. De acordo co indicado na regulación da Quenda. - Noites de reforzo en festas. Os membros da policía local poderán ser requiridos para reforzo da xornada de noite durante os períodos de festas, ata un máximo de 30 horas, repartidas nun máximo de 4 noites. A utilización do saldo da bolsa de crédito de cada funcionario será realizada de acordo coas condicións establecidas no apartado “permiso por asuntos particulares” do artigo seguinte. Os membros dunha mesma clase (oficial, policía) poderán permutar de mutuo acordo, e previa autorización da xefatura, as súas quendas de servizo, calquera que sexa a xornada de traballo. Pódese permutar unha das partes (mañá ou tarde) da quenda de maña e tarde (MT), con calquera outra das quendas. Os oficiais poderán permutar con policías cando as quendas de destino non estean cubertas con oficiais ou cando as quendas de orixe estean cubertas con dous oficiais. Non pode permutar o policía que se atope disfrutando do período de vacacións. A responsabilidade da asistencia ao servizo no día permutado será dos membros que permutan. De acordo co establecido no Acordo negociado, os funcionarios da policía local terán dereito a gozar, durante cada ano natural, dunhas vacacións retribuídas de vinte e dous días hábiles, ou os días que correspondan proporcionalmente se o tempo de servizo durante o ano foi menor. Considéranse hábiles a estes efectos, aqueles días non que corresponda servizo de acordo co cuadrante anual, e de acordo co seguinte detalle: - Unha quenda de mañá e tarde [MT] equivale a dous días de vacacións. - Unha quenda de mañá[M] equivale a un día de vacacións. - Unha quenda de tarde [T] equivale a un día de vacacións. - Unha quenda de noite [N] equivale a un día de vacacións. Os policías poderán solicitar de forma individual (non agrupados) ata cinco dos vinte e dous días hábiles de vacacións. O resto dos días deben solicitarse agrupados en períodos que inclúan 5 días hábiles como mínimo. O período de vacacións solicitado comunicarase a xefatura antes do 15 de marzo de cada ano. Calquera modificación da solicitude inicial deberá indicar o novo período de vacacións solicitado. Establécense a estes efectos os seguintes períodos ordinarios de vacacións da policía local: 20 xuño-20 de xullo / agosto / setembro. Os períodos ordinarios indicados distribuiranse entre os membros de cada grupo de traballo de forma rotativa. Fóra dos períodos ordinarios indicados, non poderán coincidir dous compoñentes do mesmo grupo de traballo disfrutando dun período de vacacións. Non poderá solicitarse vacacións nas quendas de noite dos días 24 e 31 de decembro. No caso de colisión de intereses na solicitude simultánea e para o mesmo período, de vacacións e permiso por asuntos particulares, terá preferencia a solicitude de vacacións. Con carácter xeral, a equiparación entre xornadas de traballo e os días de permiso establecidos neste acordo negociado, farase segundo o seguinte detalle: Unha quenda de mañá e tarde [MT] equivale a dous días de permiso. Unha quenda de mañá [M] equivale a un día de permiso. Unha quenda de tarde [T] equivale a un día de permiso. Unha quenda de noite [N] equivale a un día de permiso. De acordo co establecido neste Acordo negociado, os funcionarios da policía local terán dereito, durante cada ano natural, a un permiso por asuntos particulares de tres días. A concesión deste permiso queda condicionada ás necesidades do servizo. Considerase a estes efectos necesidades do servizo, a cobertura dun mínimo de efectivos por quenda de traballo, de acordo co sinalado no punto “servizos mínimos” deste artigo. Os días de asuntos particulares poderán solicitarse por días enteiros ou por medios días. Os permisos por asuntos particulares débense solicitar cunha antelación máxima de 20 días e mínima de 24 horas. No caso de colisión de intereses na solicitude simultánea de permiso por asuntos particulares, terá preferencia o funcionario que teña menos horas utilizadas por este concepto, e en igualdade de condicións, terase en conta a antigüidade da solicitude. Con carácter xeral, todos os permisos recollidos neste acordo negociado, que se refiran a días hábiles a partir do feito causal, entenderanse aplicables a días festivos ou domingos, cando coincida cun dia de servizo do funcionario e así o faga constar. Serán considerados servizos mínimos, aos efectos de aplicación deste anexo, o número de efectivos mínimos que debe garantirse en cada quenda de traballo. No cómputo de efectivos mínimos incluiranse todos os membros da policía local, con excepción da xefatura. Con carácter xeral, os servizos mínimos serán os seguintes: Nos grupos de 4 membros e nos grupos nos que un dos seus membros estea en situación de incapacidade temporal por baixa médica de duración superior a 30 días, os servizos mínimos indicados con carácter xeral reduciranse nun membro, garantíndose sempre a constitución dunha patrulla. Nos días considerados de servizos especiais requirirase a presenza da totalidade dos membros na quenda de traballo que se indique en cada caso. Nos sábados considerados de servizos especiais, que requiran o reforzo das quendas de traballo de mañá ou de tarde, os servizos mínimos na queda de noite poden reducirse a tres membros. Nos días festivos, os servizos mínimos serán os establecidos para o domingo. No caso de que con posterioridade á concesión de vacacións ou permiso de asuntos particulares, xurda unha baixa médica ou un permiso motivado por un feito sobrevido que afecte a algún dos outros compoñentes da quenda de traballo, e non fora posible a asignación de dias variables, os servizos mínimos indicados con carácter xeral poderán reducirse nun membro. Os días 1 e 6 de xaneiro, e 25 de decembro, os servizos mínimos nas quendas diúrnas será de dous membros. Aos efectos de aplicación deste anexo, son servizos especiais aqueles que requiren da presencia da totalidade do persoal da quenda. Os servizos especiais poden ser predeterminados, cando se coñecen con anterioridade, ou sobrevidos, cando non estean previstos ou se descoñeza con antelación as datas da súa celebración. Son días de servizos especiais predeterminados os seguintes: – Segundos domingos do mes, por Feirón, en quenda de mañá. – Celebración de Voz Natura en quendas de mañá e tarde. – Festas do Burgo e Vilaboa, en quendas de mañá, tarde e noite. – 5 de xaneiro (Cabalgata de Reis), en quenda de tarde. – 23 de xuño (Fogueiras de San Xoán), en quendas de tarde e noite. – Xornadas de eleccións europeas, xerais, autonómicas, ou locais. Os días de servizos especiais sobrevidos deberán ser notificados en canto se coñeza na xefatura a data prevista do servizo. Cando por razóns do servizo se necesite reforzar as quendas de traballo, e non poda facerse polos mecanismos recollidos neste anexo, poderase autorizar a realización de servizos extraordinarios, que serán gratificados de acordo co establecido no acordo negociado. Os servizos extraordinarios remunerados terán unha duración mínima de 5 horas e unha duración máxima de 10 horas. O número de horas anuais polas que se pague servizos extraordinarios, non será superior a 80 horas por traballador. Os servizos extraordinarios serán de carácter voluntario, e estableceranse previa publicidade da súa necesidade no taboleiro de anuncios da policía local, procurando que teñan acceso ás mesmas o maior número posible de traballadores. No establecemento dos servizos extraordinarios buscarase unha distribución equitativa, na que se terá en conta os servizos extraordinarios prestados en anos anteriores. Cando a asistencia aos xulgados por temas relacionados coa súa actividade profesional, se realice fóra da xornada laboral, abonarase con carácter xeral, unha gratificación económica por servizos extraordinarios de dúas horas de traballo.